title: Vanha kirkko (Tervola)

text: Vanhan kirkon saarnatuolin on nikkaroinut torniolainen Johan Skogh vuonna 1733 ja sen on maalannut torniolainen maalari Nils Olofsson Ahlboom vuonna 1735. Kaksiosaisen alttaritaulun maalasi oululainen taidemaalari Johan Gustav Hedman vuonna 1832. Taulut ovat alttariseinän ikkunan molemmin puolin, vasemman puoleinen on "Jeesus Getsemanessa" (300x180 cm öljymaalaus kankaalle) ja oikean puoleinen vastaavan kokoinen ja tyyppinen "Jeesus ristillä".


title: Suurpero

text: Suurpero on kylä Viipurin itäpuolella Venäjällä Suomen luovuttamalla alueella. Suomelle kuuluessaan Suurpero oli asukasluvultaan Viipurin maalaiskunnan toiseksi suurin kylä. Vuonna 1937 Suurperolla oli 1 295 asukasta. Suurpero sijaitsi Viipurin maalaiskunnan itäosassa ja käsitti Viipurin kaupungin ja Heinjoen kunnan välisen alueen. Sen naapurikyliä olivat Viipurin maalaiskunnan alueella etelässä Yläsäiniö sekä pohjoisessa Perojoensuu, Kähäri ja Kurikkala.


title: Suurpero

text: Kylän läpi virtaa Perojoki ja kylän länsiosassa lähellä Viipurin rajaa sijaitsee pieni Mättäänjärvi. Suurperon kylänosia olivat Karhunsuo ja Skyttälä kylän länsiosassa ja Vääräkoski eteläosassa, jotka saatettiin katsoa myös omiksi kylikseen. Nykyisin asutusta on Karhunsuon aseman ympäristössä (), Karhunsuon entisen kansakoulun ja Skyttälän ympäristössä () ja entisessä kylän keskustassa Peron aseman ympäristössä ().


title: Suurpero

text: Maa- ja metsätalous oli merkittävä elinkeino Suurperolla. Vuonna 1937 Suurperolla oli 3 782 ha metsää, 1 298 ha peltoa ja 22 ha niittyä. Suurperon maito myytiin Peron maidonmyyntiosuuskunnan kautta Viipuriin Valiolle. Kylässä oli myös useita teollisuuslaitoksia, jotka tarjosivat työtä ja osa väestöstä kävi työssä myös Viipurin kaupungissa. Viipurin maalaiskunnan suurin teollisuuslaitos, Ab Ferraria Oy:n Peron naulatehdas sijaitsi Perojoen varrella kyläkeskustan tuntumassa. Vuonna 1938 tehtaalla oli 198 työntekijää. Suurperolla toimi myös Veljekset Kuparisen mylly ja saha.


title: Suurpero

text: Suurperon kylän läpi kulkee Viipuri–Valkjärvi-rata, joka tosin nykyisin päättyy jo Heinjoelle. Kylän alueella olivat Karhunsuon ja Peron asemat. Peron asema sijaitsi kylän keskustassa ja Karhunsuo lähellä Viipurin kaupungin rajaa. Suurperolla oli osuuskassa ja useita kauppaliikkeitä.


title: Suurpero

text: Suurin osa Suurperon kylästä kuului Suurperon koulupiiriin, jonka koulu sijaitsi kylän keskustassa. Suurperon koulu oli rakennettu vuonna 1908, laajennettu 1917 ja 1938. Vuonna 1939 koulussa oli neljä opettajaa ja 126 oppilasta. Koulu tuhoutui talvisodassa ja jatkosodan aikana rakennettiin väliaikainen koulurakennus. Syksyllä 1943 koulussa oli 144 oppilasta.


title: Suurpero

text: Läntisin osa kylästä kuului Karhusuon koulupiiriin, jonka vuonna 1924 rakennettu koulu sijaitsi kylän länsiosassa. Karhusuon koulupiiriin kuului myös Perojoensuun kylä. Vuonna 1939 koulussa oli kolme opettajaa ja 42 oppilasta.


title: Suurpero

text: Suurperolla toimi Viipurin pitäjän maamiesseuran alainen Suurperon maamiespiiri. Marttayhistyksiä oli kaksi Suurperon marttayhdistys (per. 1938) ja Vääräkosken marttayhdistys (per. 1936). Kylässä toimi myös oma urheiluseura, Suurperon Salonpojat, joka oli perustettu vuonna 1920.


title: Suurpero

text: Vuonna 1920 esitettiin Viipurin maalaiskunnan itäosasta muodostettavaksi Säiniö -niminen seurakunta, johon olisivat kuuluneet Yläsäiniön, Hämäläisen, Suurperon ja Aution kylät, mutta se hylättiin.


title: Suurpero

text: Talvisodan aikana Suurperon väestö evakuoitiin Keski-Suomeen. Sodan loppuvaiheessa taistelut ulottuivat Suurperolle asti. Moskovan rauhassa Suurpero muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944.


title: Suurpero

text: Neuvostoliitossa Suurperosta tuli kyläneuvostoalueen keskuskylä. Kyläneuvostoalueeseen tuli kuulumaan useita entisen Viipurin maalaiskunnan kyliä Viipurin kaupungin itäpuolelta.


title: Tervolan kirkko

text: Tervolan iso kirkko (myös Tervolan uusi kirkko) on yksi Tervolan seurakunnan kolmesta kirkosta. Kirkko on rakennettu vuosina 1861–1864. Sen on suunnitellut arkkitehti Ludvig Isak Lindqvist. Ison kirkon suuren koon on selitetty johtuvan piirustusten vaihtumisesta suuremman seurakunnan kanssa tai siitä, että piirustuksissa kyynärämitaksi merkittyä asteikkoa olisi luettu metrimittaisena. Pöytäkirjoista voidaan kuitenkin todeta, että tervolalaiset ovat päättäneet 1. heinäkuuta 1860 rakentaa kirkon, johon mahtuu 1 810 kirkkovierasta. Istumapaikkoja kirkossa oli alun perin 1 510 ja seisomapaikkoja 300. Osa istumapaikoista on myöhemmin jouduttu luovuttamaan neljälle rimauunille. Kirkossa lasketaan nykyisin olevan noin 1 200 istumapaikkaa. Kirkko jätettiin pois käytöstä vuonna 1950 liian suurien lämmityskustannuksien vuoksi.


title: Tervolan kirkko

text: Vuonna 1972 kirkko päätettiin kirkkohallituksen suosituksesta ja opetusministeriön hyväksymänä purkaa. Purkamista ei kuitenkaan pantu toimeen. Sen sijaan kirkon kunnossapitoa varten perustettiin 1977 Ison kirkon hoitokunta. Kirkko maalattiin vuonna 1978. Opetusministeriö peruutti purkuluvan 1982. 1990-luvun lopulla kirkon katto, kivijalka ja ikkunat kunnostettiin ja kirkko maalattiin. Näissä hankkeissa käytettiin Museoviraston tukea. Sisäpuolen puu- ja kivijäljitelmämaalauksia kunnostettiin Museoviraston valvonnassa Tervolan kansalaisopiston kursseina. Ison kirkon hoitokunnan työtä jatkaa laajennetuin toimenkuvin Kulttuurihistoriallisten rakennusten ja ympäristönhoidon johtokunta.


title: Flock

text: Flock oli verkkoselain, joka pohjautuu Mozilla Firefoxin tekniikkaan. Selaimen kehittäjät kutsuvat Flockia ”sosiaaliseksi selaimeksi” sen vuorovaikuttamiskyvyn sosiaaliseen mediaan takia. Kyseisiä sosiaalipalveluja ovat muun muassa Facebook, Flickr, Delicious, Twitter sekä monet muut blogi- ja uutistenlukupalvelut.


title: Flock

text: Flockin ensimmäinen versio, kehittäjien näyteversio 0.5, julkaistiin marraskuussa 2005. Seuraava ns. "suuri päivitys" julkaistiin vasta seuraavan vuoden kesäkuussa.


title: Flock

text: Flockin kehitystyö on lopetettu, ja sen käyttäjiä kehotetaan siirtymään käyttämään joko Mozilla Firefox- tai Google Chrome -selainta.


title: Flock

text: Flock sisältää muun muassa nämä toiminnot:


title: Espanjan ympäriajo 2007

text: Vuoden 2007 Espanjan ympäriajo oli järjestyksessä 62. sitten kilpailun perustamisen vuonna 1935. Se ajettiin 1. syyskuuta - 23. syyskuuta 2007.


title: Espanjan ympäriajo 2007

text: "Kilpailun pistemäärä muodostuu kokonais-, mäki- ja pistekilpailujen sijalukujen summasta"


title: Stellenbosch

text: Stellenbosch on kaupunki Etelä-Afrikassa, Western Capen provinssissa. Se sijaitsee noin 50 kilometriä itään maan lakiasäätävästä pääkaupungista Kapkaupungista. Kaupunki tunnetaan yliopistokaupunkina; Stellenboschin yliopisto lukeutuu Etelä-Afrikan johtaviin yliopistoihin.


title: Stellenbosch

text: Stellenboschin asukasluku on 77 476 (2011) ja sen pinta-ala noin 21 neliökilometriä. Stellenboschin kunta ulottuu 831 neliökilometrien alueelle ja sen asukasluku on 155 733.


title: Stellenbosch

text: Stellenbosch on Kapkaupungin jälkeen Western Capen provinssin toiseksi vanhin eurooppalainen asutus. Sen perusti Kapmaan kuvernööri Simon van der Stel vuonna 1679. Stel nimesi kaupungin itsensä mukaan – nimi Stellenbosch tarkoittaa "Stelin metsää". Kaupunki sijaitsee Eerste-joen varrella ja on kuuluisa alueen viinituotannosta.


title: Stellenbosch

text: Pian ensimmäisten asuttajien saavuttua alueen hedelmällisiin laaksoihin istutettiin viinirypäleitä. Stellenboschista muodostui ajan kuluessa Etelä-Afrikan viiniteollisuuden keskus.


title: Stellenbosch

text: Ensimmäinen koulu kaupungissa avattiin vuonna 1683, mutta laajempi koulutus siellä sai alkunsa vasta 1800-luvun toisella puoliskolla. Ensimmäinen lukio, Stellenbossche Gymnasium, avattiin vuonna 1866. Vuonna 1874 muodostettiin Victoria College ja vuonna 1918 Stellenboschin yliopisto.


title: Stellenbosch

text: Toisen buurisodan (1899–1902) alussa Stellenbosch oli yksi brittiläisistä sotilastukikohdista.


title: Stellenbosch

text: Vuonna 2001 Stellenboschin asukasluku oli 117 713, lukuun ottamatta opiskelijoita. Enemmistö stellenboschilaisista puhuu äidinkielenään afrikaansia. Seuraavaksi eniten jalansijaa on englannin ja xhosan kielillä.


title: Länsi-Kap

text: Länsi-Kap (, , ) on yksi Etelä-Afrikan provinsseista. Se sijaitsee maan lounaisosassa ja sen pääkaupunkina toimii Kapkaupunki, joka on myös provinssin suurin kaupunki. Provinssi muodostettiin vuonna 1994 irrottamalla se omaksi provinssikseen suuresta, lakkautetusta Kapmaan provinssista.


title: Länsi-Kap

text: Länsi-Kapissa on arviolta 6 279 730 asukasta (vuonna 2016) ja sen pinta-ala on 129 462 neliökilometriä. Provinssin asukkaista enemmistö, noin 55 prosenttia, puhuu äidinkielenään afrikaansia. Xhosan kieltä puhuu äidinkielenään noin 24 prosenttia ja englantia noin 19 prosenttia. Liki 54 prosenttia asukkaista on värillisiä, 26 prosenttia mustaihoisia ja 19 prosenttia valkoihoisia.


title: Länsi-Kap

text: Länsi-Kap on jaettu hallinnollisesti kuuteen piirikuntaan, joista yhdellä on metropolikunnan asema. Piirikunnat jakautuvat edelleen yhteensä 24 kuntaan. Piirikunnat ovat:


title: Stellenboschin yliopisto

text: Stellenboschin yliopisto (, ) on julkinen yliopisto Stellenboschin kaupungissa, Etelä-Afrikan Western Capen provinssissa. Kymmenen eri tiedekuntaa omaavan yliopiston pääkieli on afrikaans, mutta myös englannilla on hyvin vahva asema.


title: Stellenboschin yliopisto

text: Yliopiston perustamisvuotena pidetään vuotta 1866, jolloin Stellenbosch Gymnasium aloitti toimintansa 1. maaliskuuta. Stellenbosch Gymnasium muuttui Stellenbosch Collegeksi vuonna 1881 ja vuonna 1887 college vaihtoi nimensä Victoria Collegeksi. Saatuaan yliopisto-statuksen 2. huhtikuuta vuonna 1918 oppilaitos sai nykyisen nimensä.


title: Stellenboschin yliopisto

text: Vuonna 2006 yliopistossa opiskeli 22 569 opiskelijaa. Lähes 60 prosentilla opiskelijoista oli kotikielenään afrikaans ja noin 33 prosentilla englanti. Liki 72 prosenttia opiskelijoista oli valkoihoisia.


title: Henkien taistelu

text: Henkien taistelu on Joel Lehtosen vuonna 1933 julkaistu romaani pulakauden ja kieltolain aikaisesta Suomesta. Teos on Lehtosen viimeinen romaani.


title: Harald

text: Harald on miehen etunimi. Nimi on germaanista alkuperää, ja sen alkumuoto "Hariwald" merkitsee kansan tai sotajoukon johtajaa.. Harald oli keskiajalla useiden Englannin, Norjan ja Tanskan kuninkaiden nimenä, ja myös Norjan nykyinen kuningas on nimeltään Harald


title: Harald

text: Suomessa nimi Harald on vuoden 2009 loppuun mennessä annettu noin 3990 henkilölle, ennen vuotta 1920 joskus naisillekin. Nimeä ei ole suomenkielisessä kalenterissa, mutta suomenruotsalaisen kalenterin mukaan Haraldin nimipäivä on 1. huhtikuuta.


title: Afrikaanse Taalmonument

text: Afrikaanse Taalmonument on afrikaansin kielen kunniaksi pystytetty monumentti Paarlin kaupungissa, Etelä-Afrikan Itä-Kapissa. Se valmistui vuonna 1975, kun afrikaansin julistamisesta Etelä-Afrikan viralliseksi kieleksi hollannin sijaan oli kulunut 50 vuotta. Korkeimmillaan noin 57 metriin yltävän monumentin on suunnitellut arkkitehti Jan van Wijk.


title: Harpyija (lintu)

text: Harpyija ("Harpia harpyja") on Etelä- ja Keski-Amerikassa esiintyvä suurikokoinen päiväpetolintu, jota yleensä tavataan trooppisten alankojen sademetsien latvuskerroksissa. Harpyija on sukunsa ainoa laji sekä suurin ja voimakkain Amerikan kotkista.


title: Harpyija (lintu)

text: Harpyijanaaraat ovat keskimäärin 100–110 cm pitkiä, niiden siipiväli on 200 cm ja yleensä ne painavat noin 7,5 kg. Poikkeukselliset naaraat ovat painaneet yli 9 kg ja yksi vankeudessa ollut naaras, ”Jezebel”, painoi 12,3 kg. Kotkista ainoastaan filippiinienkotka ja kuningasmerikotka lähentelevät harpyijan kokoluokkaa. Koiraat ovat naaraisiin verrattuna pieniä, ne painavat vain noin 4,75 kg. Harpyija on väriltään pääosin tummanharmaa, mutta vatsa on valkoinen ja pää on tuhkanharmaa.


title: Harpyija (lintu)

text: Harpyija on aktiivisesti metsästävä lihansyöjä. Se metsästää puissa eläviä nisäkkäitä kuten apinoita, koateja ja laiskiaisia, mutta se voi myös hyökätä toisten lintulajien kimppuun. Sen kynnet ovat erittäin voimakkaat, mahdollisesti kaikista petolinnuista voimakkaimmat.


title: Harpyija (lintu)

text: Harpyijapariskunta saa yhden poikasen 2–3 vuoden aikana. Pariskunta munii kaksi valkoista munaa suureen korkealla puussa olevaan risupesään. Ensimmäisen poikasen kuoriuduttua toinen muna jää huomiotta eikä kuoriudu. Poikanen oppii lentämään kuuden kuukauden ikään mennessä, mutta vanhemmat jatkavat sen ruokkimista vielä 6–10 kuukauden ajan.


title: Harpyija (lintu)

text: Harpyijaa uhkaavat hakkuut ja metsästys sen elinalueella. Lajista on tullut harvinainen näky suuressa osassa sen esiintymisaluetta.


title: Brownsean saari

text: Brownsean saari () on suurin Poole Harbourin (Poolen sataman) kahdeksasta saaresta Dorsetissa, Englannissa. Saari on National Trustin omistuksessa. Suuri osa saarta on avoinna yleisölle. Saari on tunnettu partioliikkeen ensimmäisestä leiristä vuonna 1907. Saarelle pääsee lautalla tai yksityisveneellä; vuonna 2002 saarella vieraili 105 938 matkailijaa. Saaren nimi tulee muinaisenglannista: "Brūnoces īeg" = "Brūnoc'in saari".


title: Brownsean saari

text: Saari kattaa 560 eekkeriä (n. 2,3 neliökilometriä) metsää, avomaita ja kaksi järveä. Partioliikkeen tuleva perustaja Robert Baden-Powell oli vieraillut saarella lapsena veljiensä kanssa. Se sopi loistavasti hänen suunnitelmiinsa sillä se oli erillään mantereesta ja siten lehdistöstä, mutta vain lyhyen lauttamatkan päässä Poolen kaupungista, mikä helpotti käytännön järjestelyitä. Baden-Powell kutsui 21 poikaa eri yhteiskuntaluokista leirille, mikä oli vallankumouksellinen idea aikakauden luokkatietoisessa Englannissa. Leiri kesti kahdeksan päivää, 1.–8. elokuuta 1907. Jokaisella päivällä oli oma teemansa. Leiriläiset lähtivät saarelta lautalla 9. elokuuta 1907. Baden-Powell piti leiriä menestyksenä.


title: Isomittari

text: Isomittari ("Geometra papilionaria") on isokokoinen vihermittareihin kuuluva perhonen, joka on levinnyt laajalle alueelle Euraasiassa. Laji lentää valoisissa lehti- ja sekametsissä yleensä öisin, ja sen lentoaika ajoittuu heinä-elokuulle. Isomittarin toukat käyttävät ravinnokseen pääasiassa koivuja. Yksivuotinen laji talvehtii pienenä toukkana.


title: Isomittari

text: Isomittari on Suomessa tavattavista vihreistä mittareista suurin ja muodoltaan päiväperhosmainen; sen siipien kärkiväli on noin 4–6 senttimetriä. Perhosen siivet ovat ylä- ja alapinnoiltaan sinertävän vihreät. Siipien poikkiviirut ja aaltoviiru ovat vaaleat ja muodoltaan hampaiset. Yksilöt haalistuvat nopeasti vaaleamman vihreäksi, jopa kellertäviksi. Koiraan tuntosarvet ovat muodoltaan kaksoiskampahampaiset.


title: Isomittari

text: Isomittaria muistuttavia lajeja on kenties vain kalvasmittari, joka on kuitenkin väriltään selvästi vaaleampi. Se on myös kooltaan pienempi, eivätkä kalvasmittarin siipien poikkiviirut mutkittele.


title: Isomittari

text: Laji on levinneisyysalueeltaan Euraasialainen. Levinneisyys ulottuu lännessä Irlannista ja Portugalista Keski-Italiaan ja idässä Kaukasukselle sekä Siperiassa Baikalille asti. Itä-Siperian, Amurin, Sahalinin Kiinan ja Korean niemimaan alueella tavataan alalajia "G. p. herbacearia"; Japanissa ja Kuriileilla lentää alalaji "G. p. subrigua". Suomessa isomittaria tavataan yleisenä lähes pohjoisinta Lappia myöden.


title: Isomittari

text: Isomittari on laajalle levinnyt ja elinympäristöissään usein runsaslukuinen. Sitä tavataan tyypillisimmin valoisissa, tuoreissa lehti- ja sekametsissä sekä puistoissa ja puutarhoissa. Aikaisimmat yksilöt voivat olla Suomessa lennossa jo kesäkuulla, mutta lento ajoittuu yleensä heinäkuulle, päättyen elokuun puolivälissä. Pohjoisessa lento voi venyä aina syyskuulle asti. Britanniassa lento puolestaan alkaa kesäkuun lopulla ja kestää heinäkuun ajan. Isomittari on lennossa pääasiassa yöllä.


title: Isomittari

text: Lajin toukat käyttävät ravinnokseen pääasiassa koivuja, mutta niiden tiedetään syövän myös leppää, pähkinäpensaita ja pyökkejä. Toukka talvehtii keskenkasvuisena.Se viettää koko talven paljaalla oksalla silmuun kiinnittyneenä. Erinomainen suojaväri kätkee sen saalistajilta. Otollisella paikalla samassa puussa voi olla monta toukkaa.


title: Kääpiösika

text: Kääpiösika ("Sus salvanius", syn. "Porcula salvania") on äärimmäisen uhanalainen sikojen heimoon kuuluva pienikokoinen sorkkaeläin. Kääpiösika eli aikaisemmin Bhutanissa, Intiassa ja Nepalissa, mutta nykyään sitä tavataan enää vain Intiassa Assamin alueelta kahdelta suojelualueelta.


title: Kääpiösika

text: Kooltaan kääpiösiat ovat 55–71 cm ja painoltaan 7–12 kg. Väriltään eläimet ovat mustanruskeita. Vastasyntyneet poikaset ovat vaaleanpunaisia, mutta niiden väri vaihtuu kahden viikon sisällä vaalean ruskeaksi. Jalat ovat kääpiösialla lyhyet ja häntä lähes olematon. Uroksilla on pienet torahampaat. .


title: Kääpiösika

text: Kääpiösika elää korkeissa ruohikoissa. Tavallisesti 4–5 yksilön ryhmissä. Ryhmissä on yksi uros ja vähintään yksi aikuinen naaras sekä muutamia nuoria. Kääpiösikanaaraat saavat sadan päivän kantoajan jälkeen tavallisesti 3–6 poikasta. Pääasiallisena ravintonaan kääpiösiat käyttävät juuria ja muita kasvinosia, mutta voivat syödä myös munia, hyönteisiä, nuori lintuja sekä matelijoita . Käyttäytymiseltään kääpiösiat ovat hermostuneita ja nopeita liikkeissään, eikä niillä ei ole sukulaislajinsa villisian tapaisia torahampaita .


title: Kääpiösika

text: Suurimmat uhat eläimille ovat elinympäristön tuhoutuminen, hakkuut maanviljely sekä metsästys . Arvellaan, että kääpiösikakannan tämänhetkinen koko olisi noin 100–150 yksilöä .


title: Melissa Morrison-Howard

text: Melissa Morrison-Howard (s. 9. heinäkuuta 1971 Mooresville, Pohjois-Carolina) on yhdysvaltalainen pika-aitajuoksija.


title: Melissa Morrison-Howard

text: Morrison-Howardin ensimmäiset arvokisat olivat Pariisin sisäratojen MM-kisat 1997, joissa hän sijoittui 60 metrin aidoissa viidenneksi ajalla 7,88. Samana vuonna hän voitti Yhdysvaltain mestaruuden 100 metrin aitajuoksussa ja osallistui lajissa Ateenan ulkoratojen MM-kisoihin, joissa karsiutui alkuerissä ajalla 13,11. Seuraavana vuonna hän juoksi toiseksi GP-finaalissa ajalla 12,63. Maebashin sisäratojen MM-kisoissa 1999 hän oli 60 metrin aidoissa kuudes. Vuonna 2000 Morrison-Howard voitti Sydneyn olympialaisissa olympiapronssia 100 metrin aitajuoksussa. Kauden lopussa hän oli GP-finaalissa neljäs.


title: Melissa Morrison-Howard

text: Morrison-Howard voitti maansa sisäratojen mestaruuden 60 metrin aidoissa vuonna 2002. Samana vuonna hän oli GP-finaalissa 100 metrin aidoissa seitsemäs. Seuraavana vuonna hän voitti Birminghamin sisäratojen MM-kisoissa 60 metrin aidoissa pronssia. Kauden lopussa hän oli 100 metrin aidoissa seitsemäs. Ateenan olympialaisissa 2004 Morrison-Howard uusi olympiapronssinsa ajalla 12,56. Morrison-Howard on koulutukseltaan filosofian kandidaatti pääaineenaan psykologia.


title: Jäätikköjärvi

text: Jäätikköjärvi on jäätikön sulamisesta syntyvä järvi. Jos jäätikön sulamisvesi ei pääse poistumaan tasaisesti esimerkiksi jokena, vesi patoutuu järveksi. Jäätikköjärviä syntyy, kun jäätiköt peräytyessään jättävät jälkeensä suuria jäälohkareita, jotka sulavat jääkauden päätyttyä.


title: Jäätikköjärvi

text: Purkautumistulvat ovat merkittävä jäätikköjärviin liittyvä ongelma. Jäätikköjen sulaminen kiihtyy ilmaston lämpenemisen myötä, minkä johdosta jäätikköjärvet lisääntyvät ja laajenevat. Laajeneminen puolestaan aiheuttaa lisärasitetta jäätikköjärviä luonnollisesti patoaville rakenteille kuten moreenimuodostumille, jotka lopulta murtuvat. Näin jäätikköjärvi purkautuu aiheuttaen jäätikköjokitulvan, joka on erityisen vaarallinen jäätikköjokien varsien ihmisasutuksille. Osa valtioista on alkanut varautua jäätikköjen sulamiseen ja jäätikköjärvien purkautumiseen rakentamalla patoja ja ojituksia.


title: Noma

text: Noma tarkoittaa seuraavia asioita:


title: Säteilypakote

text: Säteilypakote (myös ilmastopakote tai pakotevaikutus) on ilmastotieteessä käytetty suure, joka kuvaa saapuvan ja poistuvan säteilyn välistä eroa. Positiivinen säteilypakote tarkoittaa ilmastoa lämmittävää vaikutusta, negatiivinen puolestaan viilentävää. Säteilypakote mitataan tehona pinta-alaan nähden, ja sen yksikkö on W/m². Hallitustenvälinen ilmastopaneeli IPCC arvioi Maan säteilypakotteen säännöllisesti.


title: Säteilypakote

text: Auringolla on maata lämmittävä positiivinen pakotevaikutus. Maan ilmakehä ja pinta absorboivat eli imevät itseensä osan säteilystä ja osa heijastuu takaisin avaruuteen. Absorboidun ja heijastuneen säteilyenergian välinen tasapaino määrittää keskimääräisen lämpötilan maan pinnalla. Muita pakotevaikutuksia ovat muutokset heijastavuudessa, vulkaanisissa päästöissä, maan kiertoradassa (kiertoratapakotteet) ja kasvihuonekaasujen pitoisuuksissa.


title: Säteilypakote

text: Auringon säteilyvoimakkuus maassa on keskimäärin 343 W/m². Tästä 235 W/m² lämmittää maapallon pintaa ja ilmekehää ja loput 108 W/m² heijastuu takaisin avaruuteen.


title: Ivan Gotti

text: Ivan Gotti (s. 28. maaliskuuta 1969 San Pellegrino Terme, Lombardia) on entinen italialainen maantiepyöräilijä, kaksinkertainen Italian ympäriajon voittaja.


title: Ivan Gotti

text: Gotti aloitti ammattilaisuransa vuonna 1991, jolloin hän sijoittui toiseksi Giro dell'Emiliassa. Seuraavana vuonna hän oli Italian ympäriajon nuorten kilpailussa toinen. Vuonna 1994 hän oli Giro d'Italiassa kuudestoista. Seuraavana vuonna hän sijoittui Ranskan ympäriajossa viidenneksi ja Sveitsin ympäriajossa kuudenneksi. Vuonna 1996 hän oli Italian ympäriajon 20. osuudella toinen ja voitti 21. etapin sijoittuen kokonaiskilpailussa viidenneksi.


title: Ivan Gotti

text: Ivan Gotti voitti Giro d'Italian vuonna 1997 oltuaan paras 14. etapilla ja toinen 21. osuudella. Hän uusi kokonaisvoittonsa vuonna 1999, jolloin hänen paras etappisijoituksensa oli 21. osuuden kolmostila. Vuosina 2000–2002 Gottin sijoitukset Italian ympäriajossa olivat 19, 7 ja 13. Hän voitti Katalonian ympäriajon kuudennen etapin vuonna 2001.


title: Ivan Gotti

text: Gotti lopetti ammattilaisuransa vuonna 2002.


title: Thomas Huckle Weller

text: Thomas Huckle Weller (15. kesäkuuta 1915 – 23. elokuuta 2008) oli yhdysvaltalainen lääkäri ja virologi. Hän jakoi vuoden 1954 Nobelin lääketieteen palkinnon John Franklin Endersin ja Frederick Chapman Robbinsin kanssa viljeltyään onnistuneesti polioviruksen koeputkessa.


title: Thomas Huckle Weller

text: Weller syntyi ja kasvoi Ann Arborissa, Michiganissa, ja opiskeli Michiganin yliopistolla, jonka patologian osaston professori hänen isänsä Carl Vernon Weller oli. Hän meni vuonna 1936 Harvardin "Medical Schooliin" ja aloitti hedelmällisen yhteistyönsä John Franklin Endersin kanssa 1939.


title: Thomas Huckle Weller

text: Weller meni vuonna 1945 naimisiin Kathleen Faheyn kanssa. He saivat kaksi poikaa ja kaksi tytärtä. Poliotutkijana saavuttamansa menestyksen ohella hän on mm. kehittänyt skistosomiaasin hoitoa ja tehnyt merkittävää tutkimustyötä muiden muassa herpestä, vesirokkoa ja vihurirokkoa aiheuttavien virusten parissa.


title: Keltapyrstökettukala

text: Keltapyrstökettukala ("Siganus uspi") on kaniinikaloihin kuuluva kala.


title: Keltapyrstökettukala

text: Keltapyrstökettukala kasvaa noin 25 cm pitkäksi. Sen vartalo on ruskea, pyrstö keltainen. Leuan alta silmän taakse kulkee leveä valkoinen raita. Pyrstön ruodoissa on myrkylliset piikit.


title: Keltapyrstökettukala

text: Keltapyrstökettukala on kotoisin Fidžin ympäristöstä.


title: Keltapyrstökettukala

text:
Keltapyrstökettukala on rauhallinen muita kaloja kohtaan, mutta aggressiivinen toisia kaniinikaloja kohtaan. Se ei koske koralleihin, joten se käy riutta-akvaarioon. Nuoret pysyttelevät melko lailla paikoillaan, mutta aikuiset tarvitsevat vapaata uintitilaa.
Keltapyrstökettukala syö pääasiassa levää ja muuta kasvisruokaa.


title: Bea Wain

text: Beatrice Weinsier eli Bea Wain (30. huhtikuuta 1917 New York – 19. elokuuta 2017 Beverly Hills, Kalifornia) oli yhdysvaltalainen big band -laulaja.


title: Bea Wain

text: Lapsena Wain soitti pianoa NBC:n radiosarjassa "Children’s Hour". Vuoden 1937 levytyksellä Artie Shaw’n kanssa hänestä käytettiin nimeä Beatrice Wayne, minkä vuoksi sitä on usein luultu laulajan oikeaksi nimeksi. Myöhemmin levy-yhtiöt lyhensivät tilan puutteen vuoksi Beatricen Beaksi kysymättä lupaa laulajalta itseltään.


title: Bea Wain

text: Wain aloitti vuonna 1937 yhteistyön Larry Clintonin kanssa. Yhteistyöstä syntyivät muun muassa hitit ”Deep Purple”, ”Martha”, ”Heart and Soul” ja ”My Reverie”. "Billboardin" äänestyksessä Wain valittiin vuonna 1939 suosituimmaksi naisvokalistiksi. Vuonna 1939 alkaneella soolourallaan hän sai mm. hitit ”I’m Nobody’s Baby”, ”Do I Worry?” ja ”Kiss the Boys Goodbye”.


title: Bea Wain

text: Wain meni naimisiin radiokuuluttaja André Baruchin kanssa 1. toukokuuta 1938. Avioliitto jatkui 53 vuotta, aina miehen kuolemaan saakka. Wain ja Baruch alkoivat toimia DJ:inä yhteisnimellä Mr. and Mrs. Music. Vuonna 1973 he muuttivat Palm Beachille, Floridaan, jossa he pitivät päivittäistä talk show’ta viiden vuoden ajan ennen siirtymistään Beverly Hillsiin. Wain antoi haastatteluja ja jatkoi laulamista vielä 2000-luvulla.


title: Europaeum

text: Europaeum on kymmenen eurooppalaisen huippuyliopiston yhteenliittymä, joka sai alkunsa vuonna 1992. Sen tehtävänä on tukea yliopistojen välistä yhteistyotä ja Eurooppa-aiheista tutkimusta sekä vahvistaa yleiseurooppalaista ajatustenvaihtoa.


title: Europaeum

text: Suomalaisista yliopistoista järjestöön kuuluu Helsingin yliopisto.


title: Rekrytointi

text: Rekrytointi tarkoittaa työntekijöiden hakemista avointa työpaikkaa tai työtehtävää varten. Rekrytointiin kuuluu esimerkiksi työpaikkailmoituksen julkaiseminen, työhakemusten läpikäynti, hakijoiden haastattelu ja mahdollisesti testaus. Rekrytointia tekevät työnantajat itse, Työ- ja elinkeinotoimistot sekä rekrytointiin erikoistuneet yritykset.


title: Rekrytointi

text: Tämäntyyppisillä sivustoilla on kaksi päätuotetta: työpaikkailmoitukset ja CV-pankkien ylläpito. Työnantajat voivat ilmoittaa sivuilla työpaikoistaan. Työnhakijat voivat puolestaan ladata ansioluettelonsa jäsenyritysten nähtäväksi. Työpaikkailmoitusten jättäminen ja CV-pankin käyttäminen on yleensä työnantajille maksullista. Nykyään on paljon myös rekrytointiyrityksiä, joille työnantaja voi ulkoistaa joko koko työntekijöiden hakuprosessin tai osia siitä.


title: Rekrytointi

text:
Sähköiseen rekrytointiin kuuluvat verkkoilmoitusten ja CV-pankkien lisäksi hakemusten vastaanotto ja käsittely, hakijaviestintä ja yhteenvetojen kokoaminen kelpoisuuksien määrittelyyn
Tässä prosessissa auttavat yhä useammin rekrytointijärjestelmät. Ne ovat tavallisesti internetselaimella toimivia sovelluksia, jotka hankitaan ohjelmistontoimittajalta sovellusvuokrauspalveluna (SaaS; Software as a Service) kuukausimaksua vastaan.


title: Rekrytointi

text: Rekrytointijärjestelmillä uusia työntekijöitä hakevat organisaatiot voivat koordinoida avoimia työpaikkoja valitsemissaan julkaisukanavissa ja hallita koko rekrytointiprosessia. Järjestelmien keskeisimpiä toimintoja ovat ilmoitusten hallinta ja julkaisu, työnhakijoiden rekisteröityminen ja hakemusten jättäminen sekä hakemusten käsittelyn lajittelu- ja raportointimahdollisuuksineen.


title: Rekrytointi

text: Työhakemukset jätetään rekrytointijärjestelmään organisaation internetsivujen kautta, jolloin hakijoista muodostuu CV-pankki. Järjestelmän avulla hakijoille voidaan viestiä prosessin etenemisestä sähköpostitse, tekstiviestein tai paperikirjeellä. Kun uusi työntekijä on sitten valittu, järjestelmää voi käyttää perehdyttämisaikataulun suunnitteluun ja seuraamiseen.


title: Rekrytointi

text:
Työterveyslaitoksen ja Henkilöstöjohdon ryhmä – HENRY ry:n vuonna 2009 toteuttamassa tutkimuksessa "Organisaatioiden rekrytointikäytännöt" rekrytointijärjestelmien käyttäminen todettiin yhdeksi hyvin toimivista rekrytointikäytännöistä. Muita onnistuneisiin rekrytointeihin johtaneita käytäntöjä olivat sen mukaan esimerkiksi esimiesten ja organisaation henkilöstörekrytointitoiminnon aktiivinen rooli prosessissa.
Samassa tutkimuksessa todettiin, että eniten sähköisiä rekrytointijärjestelmiä käytettiin julkisella sektorilla (yli 70 prosenttia). Pisimpään rekrytointijärjestelmiä oltiin hyödynnetty ICT-alalla, jolla toimivista yrityksistä yli 60 prosentilla oli ollut rekrytointijärjestelmä yli 3 vuotta. Tutkimukseen vastanneista yrityksistä vähiten rekrytointijärjestelmiä käyttivät kaupan ja yksityisten palveluiden alalla toimivat. Kaikilla aloilla sähköisten rekrytointijärjestelmien käyttö oli sitä harvinaisempaa mitä pienemmästä yrityksestä oli kyse.


title: Mady Rahl

text: Mady Rahl (3. tammikuuta 1915 – 29. elokuuta 2009) oli saksalainen näyttelijä.


title: Mady Rahl

text: Rahl syntyi Berliinin Neuköllnissä nimellä Edith Gertrud Meta Raschke. Hän debytoi Leipzigissä 1935 ja aloitti elokuvauransa vuonna 1936. Hän näytteli sekä Universum Film AG:lle Natsi-Saksassa että sodan jälkeen. Myöhemmällä urallaan hän esiintyi myös televisiossa.


title: Mady Rahl

text: Rahl oli naimisissa ja eronnut kolmesti. Aviopuolisot olivat Theodor Reimers, Wilhelm Sperber ja Werner Bürkle. Hänen siskonsa Ellen menehtyi Münchenissä 1995, ja hänet on haudattu Nordfriedhofiin.


title: Mady Rahl

text: Yli 90-vuotiaana Rahl kärsi dementiasta ja oli lähes sokea. Hän eli loppuelämänsä hoitokodissa Münchenissä.


title: Miriam Seegar

text: Miriam Seegar (1. syyskuuta 1907 Greentown, Indiana, Yhdysvallat – 2. tammikuuta 2011 Pasadena, Kalifornia) oli yhdysvaltalainen näyttelijä ja yksi viimeisistä elossa olleista alkuperäisten mykkäelokuvien esittäjistä.


title: Miriam Seegar

text: Seegar esiintyi mykkäelokuvissa vuosina 1928–1933. Näyttelijän uran jälkeen hän työskenteli sisustussuunnittelijana. Seegar oli naimisissa ohjaaja Tim Whelanin (k. 1954) kanssa ja esiintyi vielä vuonna 2000 dokumentissa "I Used To Be In Pictures".


title: Miriam Seegar

text: Seegar kuoli 103-vuotiaana kotonaan Pasadenassa 2. tammikuuta 2011.


title: Miriam Seegar

text: Seegarilla on kolme sisarta: Dorothy, oopperalaulaja, Frances, taiteilija, ja Helen, kirjailija.


title: Riitta Lahesmaa

text: Riitta Liisa Maria Lahesmaa (s. 2. marraskuuta 1959, Paimio) on suomalainen tutkija ja Turun yliopiston immunologian professori.


title: Riitta Lahesmaa

text: Lahesmaa syntyi lääkäreiden Risto Ylermi Lahesmaa (s. 1930) ja Pirkko Maria Rauhala (s. 1929) perheeseen.


title: Riitta Lahesmaa

text: Lahesmaa on toiminut vuodesta 1998 alkaen Turun biotekniikan keskuksen johtajana. Hän johtaa myös keskuksessa toimivaa molekyyli-immunologian tutkimusryhmää. Lahesmaa tutkii tutkimusryhmineen erityisesti T-solujen kehitystä ja tehtäviä, kuten näiden solujen osuutta kehon suojautuessa patogeenejä ja syöpää vastaan. Lahesmaa on ollut Suomalaisen Tiedeakatemian jäsen vuodesta 2012 ja hänet nimitettiin akatemiaprofessoriksi 2016 alkaen.


title: Dark Lunacy

text: Dark Lunacy on italialainen melodista death metallia soittava yhtye. Yhtyeen perusti vuonna 1997 laulaja Mike Lunacy ja kitaristi Enomys ja se tunnettiin aluksi nimellä Mike and Enomys.


title: Doris Eaton Travis

text: Doris Eaton Travis (14. maaliskuuta 1904 Norfolk, Virginia, Yhdysvallat – 11. toukokuuta 2010) oli yhdysvaltalainen Broadway- ja elokuvanäyttelijä. Hän oli Florenz Ziegfeldin "Ziegfeld Follies" -revyysarjan viimeinen elossa ollut kuorotyttö, niin kutsuttu "Ziegfeld girl".


title: Doris Eaton Travis

text: Eaton Travis alkoi 4-vuotiaana opiskella Washington DC:ssä tanssia sisartensa Maryn (k. 1948) ja Pearlin (k. 1958) kanssa. Vuonna 1911 sisaruksilla oli rooli Maurice Maeterlinck fantasianäytelmässä "The Blue Bird". Sisarukset jatkoivat teatteriuraansa menestyksellä, ja Doris aloitti yhteistyönsä Ziegfeldin kanssa vuonna 1918. Viimeisen kerran hänet nähtiin tämän revyyssä 1920.


title: Doris Eaton Travis

text: Eaton Travis esiintyi 1920–1930-lukujen saatossa useissa mykkäelokuvissa. "Hollywood Music Box Revuessa" hän ensiesitti kaksi Nacio Herb Brownin laulua: ”Singin' in the Rainin” ja ”The Doll Dancen”, joista jälkimmäiseen hän kirjoitti myös sanoituksen. 18-vuotiaana hän meni naimisiin itseään kaksi kertaa vanhemman tuottaja Joe Gorhamin kanssa. Avioliitto jäi kuitenkin lyhytikäiseksi, sillä Gorham kuoli alle vuoden sisällä sydänkohtaukseen. Eaton Travesin viimeinen Broadway-show on vuodelta 1932.


title: Doris Eaton Travis

text: Vuonna 1936 Eaton Travisin palkkasi newyorkilainen Arthur Murray Dance Studios, jonka tanssinopettajana hän toimi 32 vuoden ajan. Eaton Travis oli vuoteen 2000 naimisissa Paul Travisin kanssa, mutta hänellä ei ollut lapsia. Pariskunta oli perustanut vuonna 1968 maatilan Normaniin, Oklahomaan. Vuodelta 2006 olevan tiedon mukaan Doris Eaton Travis hoiti tilaa vielä tuolloin.


title: Doris Eaton Travis

text: Eaton Travis valmistui vuonna 1992 cum laudella Oklahoman yliopistolta, ja hänestä tehtiin Oaklandin yliopiston kunniatohtori vuonna 2004. Yli 65 vuoden tauon jälkeen hän hoiti vuonna 1999 pienen roolin "Man on the Moonissa". Lauren Redniss on julkaissut Eaton Travisista elämäkerran "Century Girl: 100 Years in the Life of Doris Eaton Travis, Last Living Star of the Ziegfeld Follies".


title: Viktor Schreckengost

text: Viktor Schreckengost (26. kesäkuuta 1906 Sebring, Ohio – 26. tammikuuta 2008) oli yhdysvaltalainen taiteilija ja merkittävä huonekalusuunnittelija. Hänelle myönnettiin National Medal of Arts vuonna 2006.


title: Athenagoras I

text: Patriarkka Athenagoras I (25. maaliskuuta 1886 – 6./7. heinäkuuta 1972), syntymänimeltään Aristokles Spyrou, oli 268. Konstantinopolin patriarkka vuosina 1948–1972.


title: Athenagoras I

text: Athenagoras I:n hallintokauden aikana katolisen ja ortodoksisen kirkon suhteet lämpenivät huomattavasti, mikä johti 1965 tapahtuneeseen molemminpuoliseen suuren skisman aikana annettujen pannajulistusten kumoamiseen.


title: Bonnin yliopisto

text: Bonnin yliopisto () on Bonnissa, Saksassa sijaitseva yliopisto. Vuonna 1818 perustettu yliopisto on nykyisin yksi Saksan suurimmista yliopistoista. Yliopistossa opiskelee noin 32 000 opiskelijaa ja työskentelee noin 550 professoria.


title: Bonnin yliopisto

text: Yliopistossa ovat opiskelleet tai työskennelleet muun muassa Karl Marx, Friedrich Nietzsche, Joseph Schumpeter ja paavi Benedictus XVI. Yliopiston tutkijat ovat saaneet viimeisen 30 vuoden aikana kaksi Nobel-palkintoa.


title: Bonnin yliopisto

text: Maailman viidensadan huippuyliopiston Shanghai-yliopistovertailussa Bonnin yliopisto sai vuonna 2014 sijaluvun 94. Se luokiteltiin Saksan neljänneksi parhaaksi yliopistoksi.


title: Bonnin yliopisto

text: Bonnin yliopistossa toimii nykyisin seitsemän tiedekuntaa:


title: Ratavartija

text: Ratavartija on nykyisin poistettu rautatiealan ammatti.


title: Ratavartija

text: Ratavartijan tehtävänä oli hoitaa tiettyä tavallisesti noin viiden kilometrin pituista rataosuutta; hän huolehti siitä, että rata pysyi kunnossa, tasoristeysten laippaurat olivat puhtaat, naulat ja pultit kohdallaan ja muutenkin varmistaa rataosuuden toimivuus. Samoin hän toimi rataa kunnostavien topparoikkien ohjaajana. Ratavartija toimi tarvittaessa myös rataosuutta lumesta puhdistavan laatikkolumiauran päällikkönä.


title: Ratavartija

text: Ratavartijan käytössä oli pienemmillä radoilla käsiresiina, VR:n radoilla yleensä moottoriresiina. Virkaan kuului yleensä asunto, tavallisesti pienehkö mökki rataosuuden varrella. Ratavartijoiden esimiehenä toimi ratamestari.


title: Ratavartija

text: Ammatti alkoi vähitellen hiipua ratojen kunnossapidon koneellistuessa, ja lopullisesti se katosi sähköistyksen ja kauko-ohjauksen myötä. Jokioisten museorautatie oli viimeinen ratavartijaa käyttänyt rautatie. Sielläkin tehtävä siirtyi 1990-luvun lopuilla osin radan kunnossapitäjille; käytönaikaiset tarkastukset ja esimerkiksi ylikäytävien laippaurien puhdistukset tekee ennen kutakin ajokertaa joko vuorossa oleva Minkiön asemapäällikkö tai hänen tehtävään määräämänsä henkilö. Työhön pyritään yhdistämään tarpeen vaatiessa muitakin tehtäviä, esimerkiksi kaluston siirtoja.


title: Ratavartija

text: Hannu Leminen ohjasi vuonna 1950 elokuvan Ratavartijan kaunis Inkeri. Elokuvassa kuvataan jonkin verran rautatiemiljöötä ja ratavartijan ammattia.


title: Bel Kaufman

text: Bel Kaufman (10. toukokuuta 1911 Berliini – 25. heinäkuuta 2014 New York) oli saksalaissyntyinen venäläis-yhdysvaltalainen kirjailija ja opettaja. Hänen tunnetuin teoksensa on "Opin sauna eli neiti Barrettin seikkailut peruskoulussa" (Up the Down Staircase, 1965), josta on tehty myös Robert Mulliganin ohjaama elokuva (, 1967). Kirja on suomennettu vuonna 1968.


title: Bel Kaufman

text: Osin omaelämäkerrallinen kirja kertoo elämän absurdiudesta 1960-luvun alun yhdysvaltalaisessa kaupungin koulussa. Sen leikekirjamainen muoto koostuu opettaja Sylvian kirjeistä lähiöön muuttaneelle entiselle kollegalle, oppilaiden koevastauksista ja kommenteista sekä kouluhallinnon absurdeista kaavakkeista.


title: Phil Lesh

text: Phillip Chapman ”Phil” Lesh (s. 15. maaliskuuta 1940 Berkeley, Kalifornia) on yhdysvaltalainen rockmuusikko, joka toimi Grateful Dead -yhtyeen basistina koko sen 30-vuotisen uran ajan.


title: Phil Lesh

text: Lesh oli nuorena kiinnostunut avantgardesta ja free jazzista. Hän opiskeli myös Mills Collegessa italialaisen modernisti Luciano Berion johdolla. Grateful Deadin perustamiseen johtanut ystävyys laulaja (silloisen bluegrass-banjisti) Jerry Garcian kanssa alkoi opiskeluaikoina. Yhtye aloitti uransa vuonna 1965.


title: Phil Lesh

text: Lesh ei ollut tuottelias lauluntekijä, mutta osa hänen lauluistaan (”New Potato Caboose”, ”Box of Rain”, ”Unbroken Chain”, ”Pride of Cucamonga”) kuuluu yhtyeen arvostetuimpiin. Jerry Garcian kuoltua ja Grateful Deadin hajottua Lesh on jatkanut uransa muun muassa oman yhtyeensä Phil Lesh and Friendsin kanssa. Hän sai vuonna 1998 maksansiirron krooniseen hepatiitti C -tartuntaan, ja huhtikuussa 2005 ilmestyi hänen kirjansa "Searching for the Sound: My Life with the Grateful Dead".


title: Phil Lesh

text: Phil Lesh ilmoitti syksyllä 2006 toipuneensa eturauhassyövästä.


title: Pavel Tonkov

text: Pavel Sergejevits Tonkov (, s. 9. helmikuuta 1969 Iževsk, Udmurtia) on entinen venäläinen maantiepyöräilijä, vuoden 1996 Italian ympäriajon voittaja.


title: Pavel Tonkov

text: Tonkov voitti junioreiden maantieajon maailmanmestaruuden ja kuului Neuvostoliiton hopeajoukkueeseen maantieaika-ajossa Bergamossa vuonna 1987. Hän sijoittui neljänneksi Baskimaan ympäriajossa vuonna 1989 ja voitti Neuvostoliiton maantieajomestaruuden seuraavana vuonna.


title: Pavel Tonkov

text: Tonkov sijoittui ensimmäisenä ammattilaisvuonnaan 1992 Italian ympäriajossa seitsemänneksi ja voitti nuorten kilpailun. Lisäksi hän voitti Settimana Bergamasca -etappikilpailun. Seuraavana vuonna hän oli Giro d'Italiassa viides ja uusi nuorten kilpailun voittonsa. Sveitsin ympäriajossa Tonkov voitti neljännen etapin ja mäkikilpailun sekä oli kokonaiskilpailussa viides. Vuoden 1994 Italian ympäriajossa hän oli neljäs.


title: Pavel Tonkov

text: Tonkov voitti vuonna 1995 Sveitsin ympäriajon kahdeksannen osuuden ja kokonaiskilpailun. Giro d'Italiassa hän sijoittui kuudenneksi ja Ranskan ympäriajossa etapilla kolmanneksi.


title: Pavel Tonkov

text: Tonkov voitti vuoden 1996 Italian ympäriajon ennen Enrico Zainaa ja Abraham Olanoa. Hän sijoittui toiseksi kilpailun 7. etapilla, voitti 13. osuuden ja oli toinen 21. etapilla; Maglia rosa -paitaa hän kantoi kahdeksan päivän ajan. Samana vuonna Tonkov voitti Settimana Bergamasca- ja Gran Premio Monserrato -kilpailut sekä Tour de Romandien ensimmäisen etapin.


title: Pavel Tonkov

text: Vuonna 1997 Tonkov voitti Tour de Romandien neljännen etapin ja kokonaiskilpailun. Italian ympäriajossa hän voitti kolmannen, viidennen ja 21. osuuden, johti kilpailua 11 päivän ajan, mutta jäi lopulta toiseksi Ivan Gottin jälkeen. Espanjan ympäriajossa Tonkov oli paras 13. ja 15. etapilla. Lisäksi hän sijoittui viidenneksi Katalonian ympäriajossa sekä voitti kilpailut Giro dell'Appennino ja Trofeo Scalatore.


title: Pavel Tonkov

text: Tonkov sijoittui vuoden 1998 Italian ympäriajossa toiseksi Marco Pantanin jälkeen. Hän voitti kilpailun 18. osuuden sekä oli kahdella etapilla toinen ja kolmella kolmas. Lisäksi hän voitti jälleen Settimana Bergamascan ja Giro dell'Appenninon. Seuraavana vuonna Tonkov sijoittui Vuelta a Españassa neljänneksi oltuaan parhaimmillaan kahdeksannella etapilla toinen. Tour de Francen 10. osuudella hän oli niin ikään toinen, MM-kilpailuissa 18. ja voitti Luk Cup -kilpailun.


title: Pavel Tonkov

text: Vuonna 2000 Tonkov sijoittui Espanjan ympäriajossa kolmanneksi ja Italian ympäriajossa viidenneksi. Seuraavana vuonna hän oli toinen Dauphiné Libéréssä sekä voitti Baskimaan ympäriajon mäkikilpailun. Vuonna 2002 hän oli Giro d'Italiassa viides voitettuaan 17. etapin, Sveitsin ympäriajossa hän sijoittui kuudenneksi.


title: Pavel Tonkov

text: Tonkov voitti vuonna 2004 Italian ympäriajon 17. etapin ja oli kokonaiskilpailussa kolmastoista. Lisäksi hän voitti Criterium Memorial Isabel Clavero -kilpailun. Viimeisenä ammattilaisvuonnaan 2005 Tonkov voitti Clasica Alcobendas -kilpailun.


title: Pavel Tonkov

text: Saavutukset Pavel Tonkovin viralliselta kotisivulta


title: Pavel Tonkov

text: Virallinen kotisivu


title: Ari Wahlsten

text: Ari Wahlsten (s. 25. toukokuuta 1963) on suomalainen käsikirjoittaja, ohjaaja, kirjailija ja näyttelijä. Wahlsten aloitti uransa Helsingin Ylioppilasteatterissa, jossa hän näytteli noin kolmessakymmenessä eri näytelmässä, siirtyen pikkuhiljaa käsikirjoittajaksi ja ohjaajaksi.


title: Ari Wahlsten

text: Wahlsten on näytellyt muun muassa televisiosarjoissa "Nortia", "Kylmäverisesti sinun", "Piilokamera" ja "Lapinlahden Linnut!". Lisäksi hän on käsikirjoittanut lyhytelokuvat "Syöksylasku", "Diileri" ja "Kiusaus" sekä "Lapinlahden Linnut!" ja "Ugrilampaat" -televisiosarjoja. Wahlstenin tunnetuimpia teatteritöitä ovat hänen Q-teatterille yhteistyössä Juha Hurmeen kanssa kirjoittamansa ja ohjaamansa komedia "Nelostie", joka voitti Vuoden näytelmä -palkinnon 2007, sekä vuonna 1991 ensi-iltansa saanut lyhytteatteriesitys "Ari ja naiset", jota on esitetty yli 200 kertaa eri puolilla Suomea ja esitetään edelleen. Myös hänen vuonna 2002 käsikirjoittamansa ja ohjaamansa "Mitä tapahtuikaan Jouko Turkalle?" oli jo aiheensa puolesta paljon huomiota saanut esitys.


title: Ari Wahlsten

text: Wahlsten oli Lapinlahden Linnut -ryhmän jäsen vuodesta 1994 vuoteen 2006 ja osallistui näyttelijänä, käsikirjoittajana ja laulajana noin tuhanteen showesitykseen ympäri Suomea. Lisäksi hän oli sanoittajana ja laulajana kuudella Lapinlahden Lintujen levyllä. Wahlsten esiintyi usean vuoden Aboriginal Pig Bandissa ja nykyään Lapinlahden Linnut Revisited -kokoonpanossa.


title: Ari Wahlsten

text: Wahlsten on opettanut sketsiviihteen tekoa ympäri Suomea "Sketsin syvin olemus" -kurssillaan vuodesta 2005 lähtien, ja hän toimii myös Kriittisen korkeakoulun kirjoittajakoulun opettajana. Lisäksi hän on piirtänyt "Rakkaus"-nimistä sarjakuvaa "Kallio ja ympäristö" -lehteen.


title: Avaforsin rautatieasema

text: Avaforsin rautatieasema (, ) oli rautatieasema Ruotsin rataverkkoon kuuluvalla rataosalla . Liikennepaikka on avattu liikenteelle vuonna 1902, jolloin rautatie Niemisuvannosta Morajärvelle valmistui.


title: Avaforsin rautatieasema

text: Rataosan Boden–Morajärvi–Karlsborgsbruk perusparannustyön yhteydessä vuonna 2007 Avaforsin liikennepaikasta rakennettiin välisuojastuspaikka, jonka liikenteenohjaustoiminnot hoidettiin kaukokäytöllä Luulajan rautatieasemalta. Liikennepaikan tieteokoneasetinlaite purettiin 12. lokakuuta 2011, jonka yhteydessä liikennepaikka lakkautettiin. Liikennepaikan korvaa tulevaisuudessa sen itäpuolella sijaitseva Gåsträskenin rautatieasema.


title: Maria Strelnikova

text: Maria Strelnikova on Ukrainan maaseudulla syntynyt, Venäjällä asuva iäkäs nainen, joka väittää olevansa syntynyt 15. maaliskuuta 1890. Hän on ilmoittanut myös hänen isänsä, isoisänsä ja isoisoisänsä saavuttaneen sadan vuoden iän.


title: Maria Strelnikova

text: Maria Strelnikova ja hänen kaksi lastaan joutuivat keskitysleirille lähelle Pskovia elokuussa 1941. Kolmen vuoden jälkeen heidät siirrettiin Königsbergiin, Itä-Preussiin; maamiina tuhosi heidän junansa, ja Strelnikova ja hänen lapsensa kuuluivat seitsemän selvinneen vangin joukkoon. Heidät vapautettiin lopullisesti 27. tammikuuta 1945. He kulkivat jalan Leningradiin ja olivat perillä 5. maaliskuuta.


title: Maria Strelnikova

text: 81 vuoden iässä Strelnikova sai yhden huoneen asunnon Viipurista, jossa hän asuu yhä. Vladimir Putin onnitteli naista tämän oletettuna 115-vuotispäivänä maaliskuussa 2005. Guinnessin ennätysten kirja ei virallisesti ole vahvistanut Strelnikovan syntymäaikaa, vaan pitää maailman vanhimpana elossa olevana ihmisenä yhdysvaltalaista Edna Parkeria (s. 1893).


title: Moshe Sharett

text: Moshe Sharett (, 15. lokakuuta 1894, H’erson – 7. heinäkuuta 1965, Jerusalem) oli Israelin toinen pääministeri David Ben-Gurionin pääministerikausien välissä vuosina 1953–1955.


title: Moshe Sharett

text: Moshe Shertok syntyi H’ersonissa Ukrainassa Venäjän keisarikunnassa vuonna 1906 hän muutti Palestiinaan. Vuodesta 1910 Sharett asui Jaffassa ja myöhemmin Tel Avivissa. Sharett muutti Istanbuliin opiskelemaan lakia, mutta joutui tulkiksi Osmanien armeijaan. Sodan jälkeen Sharett opiskeli taloutta London School of Economics -yliopistossa Lontoossa.


title: Moshe Sharett

text: Vuosina 1933–1948 hän toimi välittäjänä sionistiliikkeen ja Palestiinan brittiläisen mandaatin neuvotteluissa, jotka johtivat Israelin valtion perustamiseen. Ansioittensa perusteella hänet nimitettiin Israelin ensimmäiseksi ulkoministeriksi. Hänen ulkoministerikautensa tärkein saavutus oli Israelin itsenäisyyssodan päättäneen rauhansopimuksen neuvotteleminen.


title: Moshe Sharett

text: Sharettista tuli pääministeri Ben-Gurionin jäätyä eläkkeelle 1953. 1955 Suezin kriisiä suunnitellut David Ben-Gurion kuitenkin palasi puolustusministeriksi ja syrjäytti Sharettin pääministerinä samana vuonna. Sharett oli kuolemaansa asti knessetin jäsenenä.


title: Moshe Sharett

text: Sharett kuoli vuonna 1965 ja haudattiin Tel Avivin Trumpeldor Cemetery -hautausmaalle.


title: Cryptopsy

text: Cryptopsy on brutaalia sekä teknistä death metalia soittava kanadalainen yhtye.


title: Cryptopsy

text: Yhtyeen perustivat kitaristi Steve Thibault ja laulaja Dan Greening (Lord Worm) vuonna 1988. Yhtye julkaisi ensimmäisen demonsa "Ungentle Exhumation" vuonna 1993. Demo julkaistiin uudelleen paikallisella levy-yhtiöllä Gore Recordsilla. Vuotta myöhemmin yhtyeestä lähtenyt basisti Kevin Weagle korvattiin Martin Fercusonilla ja kitaristi Dave Galea Jon Levasseurilla. Tämä kokoonpano nauhoitti Cryptopsyn ensimmäisen albumin "Blasphemy Made Flesh" vuonna 1994.


title: Cryptopsy

text: Vuonna 1996 Lord Wormin, Flo Mounierin, Jon Levasseurin sekä Eric Langloisin kokoonpano julkaisi albumin "None So Vile" ruotsalaisella Wrong Again Recordsilla. Alkuvuodesta 1997 uusi laulaja Mike DiSalvo liittyi yhtyeeseen entisen laulajan Lord Wormin suosittelemana.


title: Cryptopsy

text: Century Media Records julkaisi Cryptopsyn seuraavan albumin "Whisper Supremacy" vuonna 1998. Albumilla soittanut kitaristi Miguel Roy lähti yhtyeestä ja tilalle palkattiin Alex Auburn vuonna 2000. Auburn debytoi samana vuonna albumilla "...And Then You'll Beg". Vuonna 2003 Cryptopsyn alkuperäinen laulaja Lord Worm liittyi yhtyeeseen uudelleen.


title: Cryptopsy

text: Tammikuussa 2005 Jon Levasseur sanoi menettäneensä kiinnostuksensa äärimetallimusiikkiin ja erosi Cryptopsystä. Yhtyeen uusi albumi "Once Was Not" julkaistiin lokakuussa 2005. Albumin kokoonpanoon kuului Lord Worm, Flo Mounier, Eric Langlois ja Alex Auburn, joka hoiti kaikki kitaraosuudet. Huhtikuun 23. päivänä 2007 Cryptopsy ilmoitti, että vokalisti Lord Worm oli erotettu yhtyeestä, ja että uuden laulajan etsintä on käynnissä.


title: Niemisuvannon rautatieasema

text: Niemisuvannon rautatieasema (, ) on rautatieasema Ruotsin rataverkkoon kuuluvalla rataosalla . Liikennepaikka on avattu liikenteelle vuonna 1900 Bodenista alkavan Haaparannan radan ensimmäisen rakennusvaiheen valmistuttua. Henkilöliikenne asemalla päättyi vuonna 1992.


title: Niemisuvannon rautatieasema

text: Rataosan Boden–Morajärvi–Karlsborgsbruk perusparannustöiden yhteydessä liikennepaikan ratapiha on perusparannettu täydellisesti. Muun muassa kiskotus on täydellisesti uusittu, ja ratapihalle on asennettu sähköistyksen vaatimat ajojohtopylväiden betonianturat.


title: Tetjana Tereštšuk-Antipova

text: Tetjana Tereštšuk-Antipova (, s. 11. lokakuuta 1969) on ukrainalainen 400 metrin aitajuoksija.


title: Tetjana Tereštšuk-Antipova

text: Tereštšuk-Antipova kilpaili Göteborgin MM-kisoissa 1995, joissa sijoittui 400 metrin aidoissa viidenneksi ajalla 54,94. Seuraavana vuonna hän karsiutui Atlantan olympialaisissa välierissä. 1997 hän juoksi neljä Ukrainan ennätystä peräkkäisissä kilpailuissa 12 päivän sisällä. Samana vuonna hän voitti Universiadit, sijoittui neljänneksi Ateenan MM-kisoissa ajalla 53,81 ja kolmanneksi GP-finaalissa. Seuraavana vuonna hän voitti Euroopan cupin ja EM-pronssia Budapestin EM-kisoissa. Vuonna 1999 hän oli seitsemäs Sevillan MM-kisoissa ja neljäs GP-finaalissa.


title: Tetjana Tereštšuk-Antipova

text: Tereštšuk-Antipova voitti vuonna 2000 Euroopan cupin. Samana vuonna Sydneyn olympialaisissa hän juoksi viidenneksi. Seuraavana vuonna hän sijoittui toiseksi GP-finaalissa. 2003 hän oli Pariisin MM-kisoissa viides ja neljäs. Ateenan olympialaisissa 2004 Tereštšuk-Antipova voitti olympiapronssia ajalla 53,44. Kauden lopussa hän oli toinen. Seuraavana vuonna hän sijoittui seitsemänneksi sekä Helsingin MM-kisoissa että . Vuonna 2006 hän oli kolmas Euroopan cupin superliigassa, Göteborgin EM-kisoissa sekä . Kauden lopussa yleisurheilun maailmancupissa hän oli neljäs.


title: Perojoensuu

text: Perojoensuu (myös Perojoki) on entinen kylä entisessä Viipurin maalaiskunnassa Suomen Neuvostoliitolle luovuttamalla alueella Venäjällä. Nykyisin kylän alueella ei ole asutusta, eikä sillä sen vuoksi ole asutusnimeä venäläisissä kartoissa. Perojoensuun kylä sijaitsi Perojoen alajuoksun ja sen suun ympärillä Viipurin maalaiskunnan itäosassa Viipurin kaupungin rajalla. Perojoensuun naapurikyliä maalaiskunnan alueella olivat Suurpero, Kähäri, Kärstilä, Kurikkala ja Mannikkala. Kylän pohjoisosaan ulottui Kärstilänjärven lahti, johon Perojoki laskee.


title: Perojoensuu

text: Kylän halki kulkee Karjalan rata Viipurista Sortavalaan. Lähimmät rautatieasemat olivat Tali Viipurin maalaiskunnan puolella ja Tammisuo Viipurin kaupungin puolella. Perojeonsuun kylässä oli 271 asukasta vuonna 1937. Kylässä oli Viipurin Osuusliike r.l:n myymälä. Perojoensuu kuului Karhusuon koulupiiriin, jonka koulu sijaitsi Suurperon kylässä Karhunsuon kylänosassa. Kylässä oli Perojoen maamiesseurantalo. Perojoensuu oli maatalouskylä, eikä kylän alueella ollut teollisuuslaitoksia. Vuonna 1937 kylässä oli 360 ha peltoa, 61 ha niittyä ja 257 ha metsää.


title: Perojoensuu

text: Perojoensuuta ei vallattu talvisodassa, mutta Moskovan rauhan ehtojen mukaan se oli kuitenkin luovutettava Neuvostoliitolle. Kylän asukkaat oli evakuoitu jo sodan aikana muualle Suomeen. Jatkosodassa alue vallattiin takaisin 1941 ja väestö pääsi palaamaan koteihinsa, mutta 1944 tuli uusi evakuointi ja kylä menetettiin taas Neuvostoliitolle.


title: Tellu

text: Tellu (; oikea etunimi "Tellervo", ; sukunimenä joissain suomennoksissa "Peltonen") on yksi päähahmoista Charles M. Schulzin strippisarjakuvassa "Tenavat". Hän on Epun ja Toiston isosisko. Tellu on voimakastahtoinen, kärttyisä, äänekäs ja pääasiassa ilkeä kiusaaja, joka piinaa varsinkin sarjan päähenkilöä Jaska Jokusta sekä pikkuveljeään Eppua. Tellu toimii myös naapuruston lasten ”psykiatrina”.


title: Tellu

text: Tellu on luonteeltaan melkoisen äreä, käytökseltään hyökkäävä ja ilmaisee usein itseään huutamalla. Hänet on yleensä kuvattu häijynä toisia, erityisesti Jaska Jokusta kohtaan. Tellu on aina ensimmäisenä muistuttamassa sekä Jaska Jokusta itseään että muita tämän heikkouksista, tyypillisesti hyvin ivalliseen sävyyn. Joskus hän teeskentelee ensin hyväntahtoista voittaakseen Jaska Jokusen luottamuksen. Hän esimerkiksi säännöllisesti nöyryyttää Jaska Jokusta houkuttelemalla tämän potkaisemaan amerikkalaista jalkapalloa, mutta kiskaisee pallon viime hetkellä pois tämän edestä. Tellu käyttää usein Jaska Jokusesta nimitystä ”senkin pölkkypää” ("You blockhead") ja Ressusta nimitystä ”tyhmä beagle” ("stupid beagle"). Veljeään Eppua Tellu pyrkii jatkuvasti määräilemään ja toisinaan myös lyö häntä. Kaikista "Tenavien" hahmoista Tellu käyttää useimmin fyysistä väkivaltaa. Tylyydestään huolimatta hän ei ole täysin sydämetön.


title: Tellu

text: Tellu rakastaa epätoivoisesti Amadeusta, joka ei kuitenkaan välitä hänestä. Tellulla on tapana nojailla Amadeuksen lelupianoon tämän soittaessa sitä, ja esittää spekulaatioita heidän tulevasta naimisiinmenostaan. Tellu pitää itseään hyvin viehättävänä, mutta ilmeisesti kukaan muu ei pidä, paitsi Ressu, joka yrittää toisinaan suudella häntä.


title: Tellu

text: Tellulla on tapana analysoida suorasukaisesti muiden luonteita ja hänellä on lasten limonaadinmyyntikojuja muistuttava oma ”psykiatrin vastaanotto”, jossa muut hahmot vuorollaan vierailevat. Useinnmiten asiakkaana on Jaska Jokunen. Kuultuaan ”potilasta” Tellu antaa aina jonkin lyhyen ja hyödyttömän neuvon ja vaatii välittömästi maksua; taksa on aina viisi senttiä (vanhoissa suomennoksissa 25 penniä). Psykiatrinkojun etusivuun on kirjoitettu teksti ”Tohtori on paikalla/poissa” ("The doctor is in/out"), jossa viimeinen sana on vaihdettava lappu. Tellu kuuluu Jaska Jokusen baseball-joukkueeseen ja on sen mahdollisesti huonoin pelaaja. Hän pelaa ulkovuorossa aina takakentällä (useimmiten keskikentällä, joskus oikealla kentällä) eikä saa koskaan palloa kiinni, mutta antaa asialle aina jonkin mielettömän selityksen. Hän tulee myös usein kesken pelin syöttökummun luo tekemään Jaska Jokuselle omituisia ehdotuksia, jotka eivät välttämättä edes liity koko lajiin.


title: Tellu

text: Tellua luonnehditaan usein kärttyisäksi ja hänestä käytetään varsinkin vanhemmissa stripeissä nimitystä "fussbudget" (ei vakiintunutta suomennosta, tarkoittaa hälisevää tai kiukuttelevaa henkilöä). Veljensä Epun tavoin hän on jääräpäinen eikä juuri koskaan myönnä olevansa väärässä.


title: Tellu

text: Tellulla on tummat, puolipitkät hiukset. Tellun asuna on useimmiten ollut vanhanaikainen mekko, jossa on lyhyet, pussimaiset hihat ja pieni röyhelö kauluksessa. "Tenavat"-animaatioissa mekko on aina sininen. 1980-luvulta alkaen ilmestyneissä stripeissä Tellu kuitenkin pukeutuu lähinnä housuihin ja paitaan. Kaikkein ensimmäisissä stripeissä Tellun silmien ympärillä oli renkaat, toisin kuin muilla sarjan hahmoilla. Schulz jätti ne pian pois, mutta niistä jäi jäljelle Tellun silmien molemmin puolin olevat puolikaaret, jollaiset on myös Epulla ja Toistolla.


title: Tellu

text: Tellu esiintyi Tenavissa ensimmäisen kerran 3. maaliskuuta 1952. Hän oli aluksi huomattavasti nuorempi kuin Jaska Jokunen, mutta ikäero supistui myöhemmin. Tellun englanninkielinen sukunimi "van Pelt" on lainattu Fritz ja Louanne van Pelt -nimiseltä pariskunnalta, johon Schulz tutustui asuessaan 1950-luvun alussa vuoden ajan Colorado Springsissä. Sukunimi mainittiin ensimmäisen kerran 16. toukokuuta 1954 julkaistussa stripissä, josta ilmeni myös, että etunimi Lucy on lyhenne nimestä Lucille. Vastaavasti suomennoksissa ”Tellu” on lyhenne Tellervosta, mutta oikea nimi mainitaan vain hyvin harvoin. Piparminttu-Pipsa kutsuu Tellua kuitenkin aina Tellervoksi.


title: Tellu

text: Tellu oli aivan aluksi kuvattu melko suloisena lapsena, ja tässä vaiheessa Schulz sai häneen ilmeisesti innoitusta omasta ensimmäisestä tyttärestään Meredithistä. Tellun hahmo alkoi kuitenkin pian muuttua. Schulzin elämäkerran kirjoittaneen David Michaelisin mukaan Tellun myöhempi persoonallisuus olisi ollut karikatyyri Schulzin ensimmäisestä vaimosta Joycesta ja jossain määrin myös tämän sukulaisista. Schulz itse kiisti tämän, jos sitä kysyttiin häneltä. Michaelis esitti väitteensä tueksi joitain aihetodisteita. Kun Schulzin ensimmäinen avioliitto hajosi loppukesällä 1972, hän piirsi samaan aikaan sarjakuvan, jossa Jaska Jokunen lopultakin erottaa Tellun baseball-joukkueestaan. Kun Schulzin toinen avioliitto muodostui ensimmäistä onnellisemmaksi, Tellun hahmo selvästi pehmeni "Tenavien" myöhempinä vuosina. Myös Tellulle sukunimensä antanut Louanne van Pelt (1929–2015) on joskus julistettu hahmon esikuvaksi, mutta hän itse arveli hahmon persoonallisuuden perustuneen luultavammin Joyce Schulziin.


title: Tellu

text: Vuonna 1963 Italian kommunistien pää-äänenkannattaja "l’Unità" kommentoi ensimmäistä italiankielistä "Tenavat"-kokoelmaa julistamalla Tellun fasistiksi, mikä herätti huomiota Yhdysvalloissa.


title: Tellu

text: Tellua ääninäyttelivät 1960- ja 1970-lukujen animaatioissa muun muassa lapsinäyttelijät Sally Dryer, Pamelyn Ferdin sekä sisarukset Robin ja Melanie Kohn.


title: Aleksandr Privalov

text: Aleksandr Vasiljevitš Privalov (, s. 6. elokuuta 1933) on Neuvostoliittoa edustanut entinen ampumahiihtäjä.


title: Aleksandr Privalov

text: Privalov oli 1960-luvun alkupuolen menestyneimpiä ampumahiihtäjiä, mutta yhtään kultamitalia hän ei arvokisoissa voittanut. Squaw Valleyn 1960 olympiakisoissa Privalov ampui kolmella ensimmäisellä paikalla puhtaasti, mutta viimeisessä ammunnassa hän teki kolme ohilaukausta ja sai kuusi sakkominuuttia. Hän sai pronssia noin 1,5 minuuttia voittajalle, Ruotsin Klas Lestanderille hävinneenä. Innsbruckin 1964 olympiakisoissa Privalov selvisi ilman sakkoja, mutta hän hävisi myös puhtaasti ampuneelle maanmiehelleen, Vladimir Melaninille yli kolme minuuttia ja sai hopeaa.


title: Aleksandr Privalov

text: MM-kisoissa Aleksandr Privalov sai 20 kilometrillä hopeaa 1961, kun Suomen Kalevi Huuskonen voitti hänet noin kolmella minuutilla. Neuvostoliitto voitti joukkuemestaruuden 1959 ja 1962, mutta koska Privalov oli kummassakin kilpailussa vasta maansa neljänneksi paras edustaja, ei hän saanut joukkuekilpailun kultamitalia.


title: Aleksandr Privalov

text: Kilpailu-uransa jälkeen Privalov on toiminut muun muassa Neuvostoliiton ampumahiihtäjien päävalmentajana, kansainvälisen liiton UIPMB:n hallituksessa sekä joukkueenjohtajana ja tuomarina arvokisoissa.


title: Michael E. DeBakey

text: Michael Ellis DeBakey (s. Michel Dabaghi, 7. syyskuuta 1908 Lake Charles, Louisiana – 11. heinäkuuta 2008 Houston, Texas) oli yhdysvaltalainen sydänlääkäri sekä sydänkirurgian ja -tutkimuksen uranuurtajia. Hän kuului varhaisimpiin sepelvaltimon ohitusleikkauksen antajiin ja toteutti vuonna 1953 ensimmäisen karotisendarterektomian. Hänen vanhempansa Shaker Morris DeBakey ja Raheehja Zorba olivat libanonilaisia maahanmuuttajia. Hän valmistui Tulane Universitystä.


title: Michael E. DeBakey

text: DeBakey sai vuonna 1963 Albert Lasker -palkinnon kliinisestä lääketieteellisestä tutkimustyöstä. Tohtori sijoitettiin vuonna 1971 Richard Nixonin "Master list of Nixon political opponents" -listalle. Hän työskenteli jonkin aikaa yhdessä Denton Cooleyn kanssa, joka kuitenkin antoi potilaalle ensimmäisen keinosydämen ilman DeBakeytä vuonna 1969.


title: Michael E. DeBakey

text: DeBakeylle myönnettiin "Presidential Medal of Freedom" vuonna 1969 ja "National Medal of Science" vuonna 1987. Hän jatkoi töitään poikkeuksellisen korkeaan ikään saakka, ja vuonna[1996 hän organisoi Boris Jeltsinin sydänleikkauksen. Houstonissa, Teksasissa sijaitsevat hänen mukaansa nimetyt "DeBakey High School for Health Professions" ja "Michael E. DeBakey Veterans Affairs Medical Center".


title: Michael E. DeBakey

text: DeBakey sai 31. joulukuuta 2005 itse aortan repeämän. Hän joutui sairaalaan, ja hänet leikattiin helmikuussa 2006 mutta kotiutettiin vasta saman vuoden syyskuussa. Hän toipui kohtauksestaan. Hän sai 99-vuotiaana, 2. lokakuuta 2007, Yhdysvaltain kongressin kultamitalin. DeBakey kuoli 11. heinäkuuta 2008 Houstonin metodistisairaalassa.


title: Viktor Mamatov

text: Viktor Fjodorovitš Mamatov (, s. 21. heinäkuuta 1937 Novosibirsk) on Neuvostoliittoa edustanut entinen ampumahiihtäjä ja olympiavoittaja.


title: Viktor Mamatov

text: Viktor Mamatov voitti 20 kilometrin ampumahiihdon maailmanmestaruuden ensimmäisissä MM-kisoissaan 1967. Hopeamitalisti, Puolan Stanislaw Szczepaniak hävisi hänelle 57,2 sekuntia. Viestissä Mamatov sai hopeaa. Seuraavina vuosina hän saavutti viisi peräkkäistä viestin arvokisavoittoa.


title: Odd Lirhus

text: Odd Lirhus (s. 18. syyskuuta 1956, Voss) on entinen norjalainen ampumahiihtäjä ja maailmanmestari.


title: Odd Lirhus

text: Odd Lirhus aloitti ampumahiihdon arvokisamitalien keräämisen jo nuorten sarjassa vuosina 1976–77. Jälkimmäisenä vuonna järjestettiin Kurikassa nuorille erilliset pienoiskivääriampumahiihdon MM-kisat, joissa Lirhus sai kultaa 15 kilometrillä ja viestissä sekä pronssia 10 kilometrillä.


title: Odd Lirhus

text: Aikuisten maailmanmestaruuden Lirhus voitti Hochfilzenissä 1978, kun hän jätti Itä-Saksan Frank Ullrichin hopealle runsaan yhdeksän sekunnin erolla. Olympiahopeaa Lirhus sai Sarajevon 1984 kisojen viestissä.


title: Odd Lirhus

text: Lirhus edusti samaa Voss Skytterlag -seuraa kuin olympiavoittaja Eirik Kvalfoss.


title: Kiinalainen filosofia

text: Kiinalaisella filosofialla eli kiinalaisessa kulttuuripiirissä harjoitetulla filosofialla on monituhatvuotinen historia. Sen katsotaan usein alkaneen "Yijingistä" (I ching, "Muutosten kirja", oikeammin "Muutosten klassikko"), muinaisesta ennustamisen käsikirjasta, joka esitteli monet kiinalaisen filosofian perusajatukset. Sen iästä voidaan esittää vain arvioita – se on tunnettu kirjallisena ainakin 500-luvulla eaa., mutta se perustuu neoliittiseltä kaudelta kulkeutuneeseen suulliseen perimätietoon.


title: Kiinalainen filosofia

text: Länsimaisen filosofian tavoin kiinalainen filosofia on käsittänyt monenlaisia osa-alueita ja siihen kuuluu useita eri suuntauksia. Monia merkittäviä filosofisia koulukuntia syntyi erityisesti Kevättä ja syksyä ja Taistelevat läänitysvaltiot -kausilla. Tämän vuoksi aikakaudesta käytetään nimitystä Sata koulukuntaa. Tuona aikana alkunsa saaneista koulukunnista merkittävimmät ovat kungfutselaisuus, taolaisuus, mohismi ja legalismi. Myöhemmin Intiasta levinneestä buddhalaisuudesta tuli myös merkittävä filosofinen ja uskonnollinen oppi Kiinassa.


title: Kiinalainen filosofia

text: Uudella ajalla kiinalainen filosofia on omaksunut aineksia myös länsimaisesta ajattelusta. Muun muassa toukokuun neljännen päivän liike pyrki hylkäämään vanhat keisarilliset instituutiot ja käytännöt, ja Sun Yatsen pyrki tuomaan demokratiaa, republikanismia ja industrialismia Kiinaan. Mao Zedong lisäsi marxilaisuuden. Nykyinen Kiinan hallitus suosii ”sosialismia kiinalaisilla erityispiirteillä”. Vanhan kiinalaisen ajattelun vaikutus on kuitenkin juurtunut syvälle kiinalaiseen kulttuuriin.


title: Kiinalainen filosofia

text: Kiinalainen filosofia on levinnyt ympäri maailmaa muun muassa uuskungfutselaisuutena sekä erilaisten perinteisten kiinalaisten oppien (kuten perinteinen kiinalainen lääketiede) myötä.


title: Kiinalainen filosofia

text: Varhainen Shang-dynastian aikainen ajattelu perustui syklisyyteen. Ajatus oli peräisin siitä, mitä ihmiset näkivät ympärillään: päivä ja yö, kuun vaiheet sekä vuodenajat vaihtelevat sykleissä. Näin ajatus heijasteli luonnon järjestystä. Tämä muodostaa kiinalaiselle filosofialle erilaisen perustan kuin länsimaiselle filosofialle, jossa hallitsevaksi muodostui lineaarinen aikakäsitys.


title: Kiinalainen filosofia

text: Kiinalaiset uskoivat, että kohtaloon voidaan vaikuttaa jumalten kautta. Esi-isien palvonta oli keskeinen osa uskontoa. Kiinassa tunnettiin myös ihmis- ja eläinuhrit.


title: Kiinalainen filosofia

text: Zhou-dynastian aikana esiteltiin uusi poliittinen, uskonnollinen ja filosofinen käsite, Taivaan mandaatti. Se mahdollisti dynastioiden vaihtumisen ja oikeutti Zhou-dynastian. Arkeologisen aineiston perusteella tuona aikana lukutaito lisääntyi ja uskonto muuttui maailmallisemmaksi.


title: Kiinalainen filosofia

text: Noin vuonna 500 eaa., kun Zhou-valtakunta heikentyi ja Kiina siirtyi Kevättä ja syksyä -kauteen, alkoi kiinalaisen filosofian klassinen aika. Aikakautta on kutsuttu nimellä "Sata koulukuntaa" (諸子百家 "zhūzǐ bǎijiā"; ”erilaisia filosofeja sata koulua”).


title: Kiinalainen filosofia

text: Tuona aikana alkunsa saaneista koulukunnista merkittävimmät ovat kungfutselaisuus, taolaisuus, mohismi ja legalismi. Kungfutselaisuuden perustajan Kongfuzin "Keskustelut" ja taolaisuuden perustajan Laozin "Daodejing" (Tao te ching) ilmestyivät noin vuonna 500 eaa. On mielenkiintoista, että muutos tapahtui suunnilleen samoihin aikoihin kuin esisokraatikot vaikuttivat antiikin Kreikassa.


title: Kiinalainen filosofia

text: Qin-dynastian aikana legalismi oli virallinen valtiofilosofia. Tuona aikana kungfutselaisia ja mohistisia koulukuntia vainottiin. Tähän aikaan sijoittuu ”kirjojen polttaminen ja oppineiden hautaaminen”, kun Kiinan ensimmäinen keisari Shi Huang määräsi hautaamaan oppineet ja polttamaan suuria määriä eri alojen teoksia. Legalismi säilyi vaikutusvaltaisimpana filosofiana, kunnes Han-dynastia omaksui taolaisuuden ja myöhemmin kungfutselaisuuden viralliseksi opiksi. Taolaisuudesta ja kungfutselaisuudesta tuli sittemmin kiinalaisen ajattelun hallitsevat suuntaukset 1900-luvulle saakka. Kuitenkin myös buddhalainen filosofia sai jalansijaa maassa, erityisesti Tang-dynastian aikana, osaksi siksi, että siinä nähtiin yhtäläisyyksiä taolaisuuden kanssa.


title: Kiinalainen filosofia

text: Uuskungfutselaisuus herätti Song-dynastian aikana vanhoja kungfutselaisia ajatuksia uudelleen henkiin ja yhdisteli niihin aineksia buddhalaisesta, taolaisesta ja legalistisesta ajattelusta. Siitä tuli myöhemmin suosittu Ming-dynastian aikana.


title: Kiinalainen filosofia

text: Taolaisuuden ja kungfutselaisuuden vuorovaikutusta on usein kuvattu seuraavasti: ”kiinalaiset ovat kungfutselaisia päivällä, mutta taolaisia yöllä”. Vastaavasti monet kiinalaiset mandariinit olivat valtion virkamiehiä päivätyössä ja runoilijoita tai taidemaalareita vapaa-ajallaan.


title: Kiinalainen filosofia

text: Uudella ajalla kiinalainen filosofia on omaksunut aineksia myös länsimaisesta ajattelusta. Xinhai-vallankumouksen aikana vuonna 1911 toukokuun neljännen päivän liike pyrki hylkäämään vanhat keisarilliset instituutiot ja käytännöt. Muun muassa Sun Yatsen pyrki tuomaan demokratiaa, republikanismia ja industrialismia Kiinaan. Mao Zedong lisäsi marxilaista ja stalinistista ajattelua.


title: Kiinalainen filosofia

text: Kun Kiinan kommunistinen puolue otti vallan Kiinan sisällissodan jälkeen, aiemmat koulukunnat, kuten legalismi, tuomittiin taantumuksellisiksi, ja myöhemmin kulttuurivallankumouksen aikana ne pyrittiin jopa tuhoamaan. Vanhojen koulukuntien vaikutus elää Kiinassa kuitenkin edelleen.


title: Kiinalainen filosofia

text: Nykyinen Kiinan hallitus suosii ”sosialismia kiinalaisilla erityispiirteillä”. Viime aikoina Kiinan hallitus on tullut sallivammaksi perinteisten uskomusten harjoittamiselle. Kiinan kansantasavallan vuoden 1978 perustuslaki takaa ”uskonnonvapauden” eräillä rajoitteilla. Henkisten ja uskonnollisten yhdyskuntien perustaminen on sallittua, niin kauan kuin niitä ei nähdä uhkana Kiinan kommunistiselle puolueelle, ja kun ne toimivat puolueen valvonnassa.


title: Kiinalainen filosofia

text: Kiinalainen ajattelu on kautta historian sopeutettu Kiinassa vallinneisiin koulukuntiin ja oloihin. Kiinalaisen filosofian koulukunnat ovat olleet yleensä sekä kriittisiä että suvaitsevia toisiaan kohtaan. Vaikka joku koulukunta onkin usein ollut hallitsevan dynastian suosiossa, muita koulukuntia ei yleensä ole vainottu, lukuun ottamatta Qin-dynastian kautta. Kiinalaisen filosofian koulukunnilla on ollut myös paljon vuorovaikutusta keskenään. Erimielisyyksistä huolimatta ne ovat jakaneet ajatuksia ja omaksuneet niitä osaksi omia oppejaan.


title: Kiinalainen filosofia

text: Kungfutselaisuus on filosofinen koulukunta, joka on kehittynyt Kongfuzin (孔子 Kungfutse, 551–479 eaa.) opetusten pohjalta. Hänen opetuksensa on koottu teokseen "Keskustelut". Kungfutselaisuus on moraalisten, yhteiskunnallisten, poliittisten ja uskonnollisten ajatusten järjestelmä, jolla on ollut valtava vaikutus kiinalaiseen historiaan, ajatteluun ja kulttuuriin aina nykyaikaan saakka. Länsimaisille se on näyttäytynyt ikään kuin Kiinan keisarikunnan "valtionuskontona". Sen vaikutus on ulottunut myös Koreaan ja Japaniin.


title: Kiinalainen filosofia

text: Keskeisiin kungfutselaisiin käsitteisiin kuuluvat "rén" (humaanisuus), "zhèngmíng" ("nimien oikaisu", eli esim. hallitsijan aikomusten ja kansalaisten kokemusten on oltava yhtäpitäviä, muuten hallitsija hallitsee epäoikeudenmukaisesti ja voidaan syrjäyttää), "zhōng" (lojaalisuus), "xiào" (rakkaus vanhempia kohtaan), ja "lǐ" (rituaali). Kungfutse opetti sekä positiivista että negatiivista versiota kultaisesta säännöstä. Yin ja yang edustavat kahta vastakkaista voimaa, jotka ovat pysyvässä konfliktissa toistensa kanssa, mikä johtaa jatkuvaan ristiriitaan ja muutokseen.


title: Kiinalainen filosofia

text: Vaikka kungfutselaisuus menettikin suosiota taolaisuudelle ja buddhalaisuudelle, uuskungfutselaisuus yhdisti kiinalaisen ajattelun eri osia metafyysiseksi filosofiaksi. Sen käsitteisiin kuuluvat "li" (prinsiippi, ikään kuin Platonin ideat), "qi" (vitaalinen tai materiaalinen voima), "taiji" (Suuri Ultimaatti) ja "xin" (mieli).


title: Kiinalainen filosofia

text:
Taolaisuus on filosofia ja uskonto, jonka sanotaan perustuvan Laozin (Laotse) teokseen "Daodejing" ja osittain Zhuangzin nimiin laitettuun teokseen "Zhuangzi". "Dao" (道 Wade-Giles: tao) merkitsee kirjaimellisesti "tietä" tai "polkua". Kaikki merkittävät kiinalaiset filosofiat ovat tutkineet moraalisen elämän oikeaa polkua, mutta taolaisuudessa se saa kaikkein abstrakteimman merkityksensä.
"Dao" saa aikaan sopusoinnun, joka ei kuitenkaan ole vakaa tila, vaan alati yinin ja yangin vuorovaikutuksessa muuttuva tila.


title: Kiinalainen filosofia

text: Vaikka taolaisuus onkin kungfutselaisuuden kilpailija moraalisten opetusten lähteenä, vastakkainasettelua kuvaa kiinalainen sanonta "harjoita kungfutselaisuutta ulkopuolella, taolaisuutta sisäpuolella".


title: Kiinalainen filosofia

text: Legalismi on pragmaattinen poliittinen filosofia, jonka on muotoillut Han Fei. Legalismi oli Qin-dynastian valtionfilosofia. Sitä syytettiin totalitarismin synnyttämisestä, ja siksi se menetti suosiotaan.


title: Kiinalainen filosofia

text: Legalismin mukaan hallitsijan tulisi hallitessaan muistaa seuraavat kolme asiaa:


title: Kiinalainen filosofia

text: Buddhalaisuus on uskonto ja käytännöllinen filosofia, joka keskittyy Intiassa 500-luvulla eaa. eläneen Gautama Buddhan opetuksiin. Yleisenä terminä Buddha tarkoittaa henkilöä, joka on löytänyt todellisuuden todellisen luonteen.


title: Kiinalainen filosofia

text: Vaikka buddhalaisuus syntyikin Intiassa, sillä on ollut suurin vaikutus Kiinassa. Koska kiinalainen perinne keskittyy etiikkaan metafysiikan sijasta, buddhalaisen filosofian sisällä on kehittynyt erilaisia koulukuntia, jotka eroavat alkuperäisistä intialaisista koulukunnista. Merkittävimpiä näistä ovat Sanlun, Tiantai, Huayan ja Chán (eli Zen). Ne käsittelevät mm. korkeampaa tietoisuutta, totuuden tasoja, todellisuuden mahdollista perimmäistä tyhjyyttä, sekä valaistumisen saavuttamista.


title: Kiinalainen filosofia

text: Mozin perustama mohismi kannatti universaalia rakkautta, jonka tavoitteena oli molemminpuolinen hyöty. Kaikkien tulee rakastaa toisiaan samalla tavalla, tasapuolisesti ja puolueettomasti, jotta konfliktit ja sodat vältettäisiin. Mozi vastusti kungfutselaisia rituaaleja ja kannatti sen sijaan käytännöllistä selviytymistä maanviljelyn, linnoittautumisen ja valtiomiehentaidon avulla. Perinteet ovat ristiriitaisia, ja tarvitaan perinteen ulkopuolista opastusta sen selvittämiseen, mikä osa perinteestä on hyväksyttävää. Moraalisen oppaan tulee tämän vuoksi tukea ja rohkaista sosiaalista käyttäytymistä, joka maksimoi yleisen hyödyn. Mohismia voikin verrata utilitarismiin.


title: Kiinalainen filosofia

text: Loogikot eli Nimien koulukunta keskittyi logiikkaan, paradokseihin, nimiin ja aktuaalisuuteen. Loogikko Hui Shi oli Zhuangzin haastaja, joka argumentoi taolaisuutta vastaan hyväntahtoiseen ja humoristiseen tyyliin. Toinen loogikko, Gongsun Long, esitti kuuluisan valkoinen hevonen ei ole hevonen -dialogin tai -paradoksin. Koulukunta ei menestynyt, koska kiinalaiset eivät pitäneet sofistiikkaa ja dialektiikkaa käytännöllisenä.


title: Kiinalainen filosofia

text: Vaikka kiinalaisen filosofian koulukunnat poikkeavat toisistaan merkittävästi, ne jakavat kuitenkin osin yhteisen sanaston ja huolenaiheet. Kiinalaisessa filosofiassa usein tavattavia termejä ovat:Kiinalaisen filosofian suuriin kiistoihin ovat kuuluneet:


title: Kiinalainen filosofia

text: Kiinalaisen filosofian koulukuntia yhdistäviä tekijöitä ovat muun muassa:


title: Wes Walz

text: Wes Walz (s. 15. toukokuuta 1970 Calgary, Alberta) on kanadalainen ammattilaisuransa lopettanut jääkiekkoilija.


title: Wes Walz

text: Walzin ensimmäinen merkittävä juniorijoukkueensa oli WHL:n Prince Albert Raiders, jossa pelasi yhden ottelun kaudella 1987–88. Seuraavat kaksi kautta Walz kiekkoili saman sarjan Lethbridge Hurricanesissa, jossa valittiin kaudella 1988–89 vuoden tulokkaaksi ja kaudella 1989–90 Idän tähdistökentälliseen.


title: Wes Walz

text: Walz varattiin NHL:ään kesällä . Hänet varasi Boston Bruins kolmannella kierroksella. Ensimmäisen NHL-pelinsä Walz pelasi vielä kaudella 1989–1990 Bostonissa. Seuraavien kuuden kauden aikana Walz yritti vakiinnuttaa paikkaansa NHL:ssä. Kesken kauden 1991–1992 Boston kauppasi Walzin, Garry Galleyn ja kolmannen kierroksen varausoikeuden Philadelphia Flyersiin vaihdossa Gord Murphyyn, Brian Dobbiniin ja kahteen varausvuoroon. Elokuussa 1993 Walz teki sopimuksen Calgary Flamesin ja syyskuussa 1995 Detroit Red Wingsin kanssa.


title: Wes Walz

text: Yritettyään turhaan vakiinnuttaa paikkaansa NHL:ssä Walz päätti kesällä 1996 siirtyä Sveitsin pääsarjaan ja pelasi siellä neljä menestyksellistä kautta . Vuodet 1996–1999 Walz pelasi EV Zugissa ja kauden 1999–2000 HC Luganossa. Walz voitti Zugissa Sveitsin mestaruuden keväällä 1998, jolloin hänet valittiin myös sarjan arvokkaimmaksi pelaajaksi. Seuraavalla kaudella hän voitti European Hockey Leaguen pistepörssin.


title: Wes Walz

text: Kaudeksi 2000–2001 NHL:ään liittyneen Minnesota Wildin manageri Doug Risebrough hankki Walzin joukkueeseensa. Minnesotassa Walz oli viiden kokonaisen kauden ajan valmentaja Jacques Lemairen luottopelaajia. Hänestä tuli NHL:n parhaimpia puolustavia hyökkääjiä. Vaikka Walz ei tehnyt kertaakaan urallaan 20 maalia, hän oli merkittävässä roolissa Minnesotassa. Kaudella 2002–2003 Minnesota eteni Läntisen konferenssin finaaleihin ja Walz oli ehdolla Frank J. Selke Trophyn voittajaksi ja oli joukkueensa toiseksi tehokkain pelaaja pudotuspeleissä.


title: Wes Walz

text: Walz lopetti uransa kesken kauden 2007–2008. Hän oli jättänyt joukkueen marraskuun alussa henkilökohtaisten syiden takia. Joulukuun alussa Walz ilmoitti lopettavansa uransa, sillä ei ollut enää tyytyväinen omaan pelilliseen panokseensa. Walz ehti pelata NHL:ssä 607 runkosarjaottelua, joista 438 Minnesotassa. Pisteitä Walz teki urallaan 109+151. Hän oli lopettamishetkellään eniten pelejä Wildin organisaation historiassa ja oli Marián Gáboríkin ohella viimeinen pelaaja, joka oli edustanut joukkuetta sen alusta saakka.


title: Wes Walz

text: Kanadan maajoukkuetta Walz on edustanut kaksissa arvokisoissa. Vuonna 1990 hän oli voittamassa kultaa nuorten MM-kisoista. Aikuisten kilpailuissa Walz oli mukana vuonna 2001.


title: Gordon Zubrod

text: Charles Gordon Zubrod (22. tammikuuta 1914 – 19. tammikuuta 1999) oli yhdysvaltalainen lääkäri ja onkologi, joka oli merkittävässä roolissa solusalpaajahoidon aloittamisessa syöpätautien hoidossa. Hän sai vuonna 1972 Albert Lasker -palkinnon lääketieteellisestä tutkimustyöstään.


title: Gordon Zubrod

text: Zubrod valmistui Georgetown Preparatory Schoolista 1932 ja Columbian yliopiston College of Physicians and Surgeonsista 1940. Armeijan lääkärinä toisessa maailmansodassa hän pyrki keksimään kiniinille korviketta malarian hoidossa. Se löydettiin klorokiinistä, jota on käytetty lääketieteessä 1940-luvulta.


title: Gordon Zubrod

text: Vuonna 1953 Zubrodista tuli Saint Louisin yliopiston apulaisprofessori ja tutkimustyön johtaja. Asema jäi lyhytaikaiseksi, sillä vuonna 1954 hänestä tuli Kansallisen terveysinstituutin kliininen johtaja, vuonna 1956 Kansallisen syöpäinstituutin syövänhoitojaoksen johtaja sekä vuonna 1961 tieteellinen johtaja.


title: Gordon Zubrod

text: Zubrod jätti Kansallisen syöpäinstituutin vuonna 1974 ja ryhtyi Miamin yliopiston lääketieteellisen tiedekunnan professoriksi ja onkologisen jaoksen johtajaksi. Hänestä tuli myös Florida Comprehensive Cancer Centerin johtaja. Hän vetäytyi virasta vuonna 1990 ja kuoli hieman ennen 85-vuotispäiväänsä tammikuussa 1999.


title: FC Santa Claus AC

text: FC Santa Claus Arctic Circle on rovaniemeläinen jalkapalloseura, jonka joukkue pelaa Kolmosessa.


title: FC Santa Claus AC

text: Santa Claus syntyi vuonna 1992, kun yleisseurat Rovaniemen Reipas ja Rovaniemen Lappi yhdistivät jalkapallotoimintansa. RoRe pelasi Suomen kolmanneksi korkeimmalla sarjatasolla Kakkosessa kausina 1978–1981, 1984–1989 ja 1991–1992 ja RoLa kausina 1987–1988 ja 1992. Myös Santa Claus aloitti toimintansa kaudella 1993 tältä tasolta.


title: FC Santa Claus AC

text: Santa Claus pelasi Kakkosessa yhtäjaksoisesti kauteen 2000 asti ennen putoamista Kolmoseen. Kaudella 2007 joukkue oli Kolmosessa lohkonsa kolmas jäätyään nousukarsintoihin päässeestä lohkovoittaja Oulun Pallosta kolmen pisteen päähän. Kaudella 2008 joukkue voitti näytöstyyliin Kolmosen lohkonsa ja varmisti lopullisesti nousunsa voittamalla kaksi ensimmäistä karsintaottelua FC Vaajakoskea ja SC Riverballia vastaan. Kaudet 2009–2012 Santa Claus pelasi jälleen Kakkosessa. Vuonna 1994 Santa Claus voitti Ruotsissa pelatun Midnattsolscupen-turnauksen.


title: FC Santa Claus AC

text: Ilmarinen haki FC Santa Claus Rovaniemi ry:n konkurssiin syyskuussa 2012 seuran harjoittamaan bingotoimintaan liittyen, mistä sillä oli 20 000 euron velat. Palloliitto ei hyväksynyt seuran Kakkosen sarjapaikan siirtoa uudelle FC Santa Claus Arctic Circle ry:lle, minkä myötä seura joutui hakemaan paikkaa Palloliiton Pohjois-Suomen piirin sarjoista. Seura sai lopulta kaudeksi 2013 FC Lynxin paikan Pohjois-Suomen Kolmosesta. Kaudella 2014 FC Santa Claus AC:n reservijoukkue (FC Santa) perustettiin sarjaan Lapin Nelonen ja lisäksi samana vuonna FC Santa Claus AC nousi Kakkoseen.


title: John Hughes Bennett

text: John Hughes Bennett (31. elokuuta 1812 – 25. syyskuuta 1875) oli englantilainen lääkäri. Hänen tutkimustaan "Case of Hypertrophy of the Spleen and Liver in which Death Took Place from Suppuration of the Blood" (1845) pidetään nykyisin ensimmäisenä tunnettuna kuvauksena leukemiasta. Hänestä tehtiin vuonna 1873 Ranskan lääketieteellisen akatemian jäsen, mutta hänen kuntonsa heikkeni nopeasti litotomian jälkeen, ja hän menehtyi 63-vuotiaana Norwichissä.


title: Britannian Grand Prix 1996

text: Britannian Grand Prix 1996 oli Formula 1 -sarjan historian 591. osakilpailu, joka ajettiin Silverstonen radalla 14. heinäkuuta 1996. Kilpailun voittoon ajoi Williams-tallin kuljettaja Jacques Villeneuve.


title: Michal Handzuš

text:
Michal Handzuš (s. 11. maaliskuuta 1977 Banská Bystrica, Tšekkoslovakia) on uransa vuonna 2018 lopettanut slovakialainen jääkiekkoilija, pelipaikaltaan keskushyökkääjä. Hän siirtyi huhtikuussa 2013 NHL-seura Chicago Blackhawksiin. Kauden 2012–2013 päätteeksi hän voitti Stanley Cupin Chicago Blackhawksin paidassa.
Handzuš aloitti uransa Slovakian pääsarjassa. Pohjois-Amerikkaan hän siirtyi kaudeksi 1997–1998, jolloin pelasi St. Louis Bluesin farmijoukkueessa Worcester IceCatsissa. Seuraavalla kaudella Handzuš pelasi jo vakituisesti NHL:ssä, Bluesissa. Kesken kauden 2000–2001 Handzuš siirtyi Bluesista Phoenix Coyotesiin, jota hän edusti seuraavan kauden loppuun saakka. Kaudeksi 2002–2003 hän siirtyi Philadelphia Flyersiin. Kaudella 2005–2006 Handzuš pelasi Philadelphia Flyersissä tehoin 11+33. Kaudella 2006–2007 Handzuš pelasi Chicago Blackhawksin paidassa vain kahdeksan ottelua, mutta pisteet olivat otteluiden nähden hyvät, 3+5.


title: Michal Handzuš

text: Kaudeksi 2007–2008 Handzuš siirtyi Los Angeles Kingsiin. Hän pelasi Kingsissä neljä kautta ja oli tuona aikana poissa vain yhdestä joukkueensa pelistä. Kesällä 2011 Handzuš teki kahden vuoden sopimuksen San Jose Sharksin kanssa. Huhtikuussa 2013 hän siirtyi takaisin Chicago Blackhawksiin, jossa hän voitti myös Stanley Cupin.


title: Michal Handzuš

text: Handzus kuuluu myös Slovakian jääkiekkomaajoukkueen avainpelaajiin, ja hän oli mukana voittamassa kultaa vuonna 2002. Vuosien 2000 ja 2012 MM-kisoissa Handzus sai hopeaa.


title: Voi hyvä tavaton

text: Voi hyvä tavaton!?! ...ja Puppe! on Vesa-Matti Loirin Jean-Pierre Kusela -sketsihahmon studioalbumi, joka on ilmestynyt Flamingo-levymerkillä (Oy Flamingo Music Ab FGL 4018) vuonna 1987.


title: Voi hyvä tavaton

text: A-puoli


title: Voi hyvä tavaton

text: B-puoli


title: Herb McKenley

text: Herbert ”Herb” Henry McKenley (10. heinäkuuta 1922 Pleasant Valley, Jamaika – 26. marraskuuta 2007) oli jamaikalainen pikajuoksija ja olympiavoittaja.


title: Herb McKenley

text: Herb McKenley opiskeli Yhdysvalloissa ja juoksi siellä 440 jaardin maailmanennätyksen 46,2 kesäkuussa 1946 ja 46,0 kesäkuussa 1948. Yhdysvaltain mestaruuskisojen 1948 alkuerässä hän juoksi 400 metrin maailmanennätyksen 45,9. Lontoon olympiakisoissa 1948 hän aloitti 400 metrin finaalissa liian kovaa ja jäi hopealle maanmies Arthur Wintin juostessa loppusuoralla ohi. 200 metrillä McKenley sijoittui neljänneksi. Pitkässä viestissä Jamaikan joukkue keskeytti Wintin reväytettyä jalkansa kolmannella osuudella.


title: Herb McKenley

text: Helsingin olympiakisoissa 1952 McKenley sai kaksi henkilökohtaista hopeamitalia. Yhdysvaltain Lindy Remigino oli nopeampi 100 metrillä, jossa neljä parasta saivat ajan 10,4. George Rhoden voitti 400 metriä, kun tällä kertaa hitaasti aloittanut, kaksi tuntia aiemmin välieränsä voittanut McKenley ei saanut häntä loppusuoralla kiinni. Molemmat saivat ajan 45,9. Rhodenin epävirallinen sähköaika oli 46,09 ja McKenleyn 46,20. Viestissä Jamaikaa edustivat samat miehet – Wint, Leslie Laing, McKenley ja Rhoden – kuin neljä vuotta aiemmin. McKenley juoksi kolmannen osuuden aikaan 44,6 ja otti Yhdysvaltain Charles Mooren yli 10 metrin etumatkan kiinni. Rhoden pysyi ankkuriosuudella johdossa, ja Jamaika voitti kultaa maailmanennätysajalla 3.03,9.


title: Herb McKenley

text: McKenley toimi uransa jälkeen muun muassa Jamaikan olympiakomitean jäsenenä. Hän kuoli marraskuussa 2007. Kuolinsyytä ei ole kerrottu, mutta hän joutui olemaan elämänsä viimeiset kaksi viikkoa sairaalahoidossa.


title: Darryl Jones

text: Darryl Jones (s. 11. joulukuuta 1961, Chicago) on yhdysvaltalainen basisti. Hän on vaikuttanut useissa yhtyeissä ja työskennellyt sessiomuusikkona.


title: Darryl Jones

text: Darryl Jones on soittanut muun muassa Miles Davisin, Stingin, Madonnan ja Eric Claptonin taustayhtyeissä. Vuodesta 1993 lähtien hän on toiminut Rolling Stonesin basistina kiertueilla sekä levyillä, olematta kuitenkaan yhtyeen virallinen jäsen.


title: George Rhoden

text: George Rhoden (s. 13. joulukuuta 1926) on jamaikalainen entinen pikajuoksija ja olympiavoittaja.


title: George Rhoden

text: George Rhoden osallistui Lontoon 1948 olympiakisoihin mutta karsiutui 400 metrin juoksun välierissä. Pitkässä viestissä Jamaikan joukkue keskeytti Arthur Wintin reväytettyä jalkansa. Rhoden siirtyi kisojen jälkeen opiskelemaan Yhdysvaltoihin ja kehittyi juoksijana. Eskilstunassa 22. elokuuta 1950 hän juoksi 400 metrillä maailmanennätyksen 45,8 – puolimatkan väliaika oli 20,9.


title: George Rhoden

text: Helsingin 1952 olympiakisojen 400 metrin finaalissa – kaksi tuntia kovavauhtisen välierän jälkeen – Rhoden juoksi ulkorataa ja voitti kultaa ajalla 45,9. Rhodenin epävirallinen sähköaika oli 46,09 ja toiseksi tulleen Herbert McKenleyn 46,20. Viestissä Jamaikaa edustivat samat miehet – Wint, Leslie Laing, McKenley ja Rhoden – kuin neljä vuotta aiemmin. McKenley juoksi kolmannen osuuden aikaan 44,6 ja päästi Rhodenin ankkuriosuudelle metrin Yhdysvaltojen Mal Whitfieldin edelle. Miesten ero ei muuttunut ratakierroksen aikana, joten Jamaika voitti maailmanennätysajalla 3.03,9.


title: George Rhoden

text: Rhoden tuli myöhemmin tunnetuksi kirurgina ja soul-muusikkona. Hän palasi juoksuradoille 1970-luvulla ja juoksi 45-vuotiaitten maailmanennätykset 100:lla (11,1) ja 200 metrillä (22,3).


title: Markku Laamanen

text: Markku Laamanen (28. joulukuuta 1949 Pyhäselkä – 22. syyskuuta 2014) oli Jämsässä asunut suomalainen iskelmälaulaja, joka käytti vuosina 1968–1975 taiteilijanimeä Gulliver. Sen jälkeen hän oli mukana samannimisessä yhtyeessä, joka vaikutti 1970-luvun loppupuolella. Syksyllä 2009 Laamanen osallistui "Talent Suomi" -kykyjenetsintäkilpailuun sijoittuen kolmanneksi.


title: Markku Laamanen

text: Laamasen sooloalbumi "Minun tieni" ilmestyi 2. joulukuuta 2009. Albumi sisältää pääosin vanhoja suomeksi laulettuja lauluja, jotka ovat aiemmin tulleet tutuiksi toisten suomalaisten artistien esittäminä. Mukana on kuitenkin myös kokonaan uusia kappaleita ja yksi englanninkielinen levytys. Laamasen vanhaa tuotantoa on koottu kaksoisalbumille "Tähtisarja – 30 suosikkia". Hänen 2000-luvun aikana esittämänsä kappaleet löytyvät CD:ltä "Ei kotiin kaipaa yksinäinen".


title: Markku Laamanen

text: Laamanen aloitti keikka-elämänsä 1960-luvun jälkipuoliskolla esiintyen omalla nimellään. Toimiessaan Raine Sainion yhtyeen solistina Laamanen yhtyeineen pääsi säestämään myös Irwin Goodmania ,Reijo Hirvelää ja Jukka Kuoppamäkeä. Liperin tanssilavalla kesällä 1968 Laamaselle avautui tilaisuus antaa laulunäyte Vexi Salmelle ja Irwinille, jotka olivat etsimässä kiertueryhmäänsä uutta solistia. Annettu näyte johti Laamasen Helsingin Finnvox-studiolla järjestettyihin loppukilpailuihin, joista hän selvitti tiensä Irwinin keikoille uudeksi sooloartistiksi.


title: Markku Laamanen

text: Aikakauden yleisen käytännön mukaan Laamanen otti käyttöönsä taiteilijanimen, koska omalla nimellään esiintyminen ei ollut kaupallisesti tarpeeksi iskevää. Dannyn, Kirkan, Johnnyn ja monen muun artistin jälkiä seuraten Laamasesta tuli Gulliver. Nimen keksi Vexi Salmi – Laamanen itse ei ollut erityisen ihastunut hieman kaksimielisenä pitämästään uudesta nimestä. Lavoilla häntä markkinoitiin ”sensaationa”.


title: Markku Laamanen

text: Vuonna 1969 Vexi Salmen lanseeraama levymerkki Shokki julkaisi Gulliverin ensimmäisen singlen nimeltä "Sai varakkaan". Kappaleen oli säveltänyt Antti Yrjö Hammarberg ja sanoittanut Veikko Olavi Salmi.


title: Markku Laamanen

text: 1970-luvulla Laamanen jatkoi Gulliverinä soolo-uraansa vuoteen 1974 asti, jolloin hän perusti samannimisen yhtyeen.


title: Markku Laamanen

text: Syksyllä 2009 Laamanen otti osaa "Talent Suomi" -kykyjenetsintäkilpailuun ja meni Tampereen alkukarsinnasta jatkoon tulkittuaan Josh Grobanin tunnetuksi tekemän kappaleen ”You Raise Me Up”. Laamanen meni jatkoon myös semifinaaleista, joissa hän sai eniten yleisöääniä tulkittuaan Frank Sinatran tunnetuksi tekemän kappaleen ”My Way”. Talentin finaalissa Laamanen esitti uudelleen kappaleen ”You Raise Me Up” ja sijoittui kilpailussa kolmanneksi. Ennen Talent Suomea Laamanen oli kilpaillut seniorilaulukilpailussa vuonna 2005.


title: Markku Laamanen

text: Laamanen on toiminut myös säveltäjänä oman musiikkituotannon lisäksi myös mm. Vesa Ruuskalle.


title: Markku Laamanen

text: Laamanen menehtyi kotonaan 64 vuoden iässä pitkäaikaisen Alzheimerin taudin seurauksena 22. syyskuuta 2014.


title: Naurava kulkuri (albumi)

text: Naurava kulkuri on Vesa-Matti Loirin Jean-Pierre Kusela -sketsihahmon studioalbumi, joka on ilmestynyt Flamingo-levymerkillä (FGL 4004) vuonna 1986. Albumi on julkaistu LP-levynä ja C-kasettina. Albumia myytiin peräti 92 000 kappaletta ja se sai platinalevyn vuonna 1987. Albumi on Suomen 60 myydyimmän kotimaisen albumin joukossa. Albumilta julkaistiin single "Naurava kulkuri" / "Lääketieteen opiskelijan epätoivo" (Flamingo FGS 103). Vesa-Matti Loiri levytti toisen Kusela-albumin, "Voi hyvä tavaton", vuonna 1987.


title: Naurava kulkuri (albumi)

text: A-puoli


title: Naurava kulkuri (albumi)

text: B-puoli


title: Gulliver

text: Gulliver voi viitata muun muassa seuraaviin:


title: Kartesiolainen kielitiede

text: Kartesiolainen kielitiede on käsite, jota Noam Chomsky käyttää vuonna 1966 ilmestyneessä teoksessaan "Cartesian Linguistics: A Chapter in the History of Rationalist Thought". ”Kartesiolainen” kielitiede viittaa siihen kielitieteen muotoon, joka syntyi filosofi René Descartesin aikana 1600-luvulla. Kartesiolaisen kielitieteen keskeinen oppi väittää, että kieliopin rakenteen yleiset piirteet ovat yhteisiä kaikille kielille ja heijastavat tiettyjä mielen perusrakenteita.


title: Kartesiolainen kielitiede

text: Teoksessaan "Cartesian Linguistics" Chomsky käy läpi kielitieteen teorian kehittymisen Descartesista aina Wilhelm von Humboldtiin eli valistuksen alusta romantiikan aikakaudelle. Chomskyn teoksen ajatuksena on syventää ”ymmärtämystämme kielen olemuksesta ja sen käytön ja oppimisen taustalla olevista henkisistä prosesseista ja rakenteista”. Chomsky haluaa valaista näitä ihmisen kielen taustalla olevia rakenteita, ja sitä, voiko eliön luonteen päätellä sen kielestä.


title: Felix Perez Camacho

text: Felix Perez Camacho (s. 30. lokakuuta 1957 Camp Zama, Japani) on Yhdysvaltain republikaanisen puolueen poliitikko ja Guamin kuvernööri vuodesta 2003 vuoteen 2011. Hän on entisen kuvernööri Carlos Camachon poika, ja hänellä on vaimonsa Joann G. Camachon kanssa kolme lasta.


title: Carl T. C. Gutierrez

text: Carl Tommy Cruz Gutierrez (s. 15. lokakuuta 1941) on yhdysvaltalainen poliitikko. Hän toimi Guamin kuvernöörinä vuosina 1995–2003. Hän pyrki uudelleen kuvernööriksi vuonna 2006, mutta hävisi Felix Perez Camacholle.


title: Lord High Steward

text: Lord High Steward on korkein Englannin kruununministereistä (Great Officers of State). Sen haltijan tehtävänä on johtaa kruunajaisia ja aatelisten oikeudenkäyntejä ylähuoneessa. Jälkimmäinen mahdollisuus tosin poistettiin laista 1948. Asema on ollut pääasiallisesti täyttämättä vuoden 1421 jälkeen.


title: Lord High Steward

text: Lord High Steward oli alun perin nimellinen arvonimi, mutta ajan myötä sen haltijoista tuli valtakunnan vahvimpia miehiä. 1100-luvun lopusta arvonimeä pidettiin Leicesterin jaarlille kuuluvana. Kun Lancaster-suku nousi valtaistuimelle, Henrik IV antoi sen toiselle pojalleen Tuomas Lancasterilaiselle ja se oli hänen hallussaan kuolemaansa 1421 saakka.


title: Lord High Steward

text: Se on sittemmin annettu kruunajaisten yhteydessä. Elisabet II:n kruunajaisissa Lord High Steward oli laivastoamiraali Andrew Cunningham. Oikeudenkäynteihin Lord High Steward on nimitetty tuomittaessa aatelinen ylähuoneessa. Näitä oikeudenkäyntejä oli ennen käytännön lopettamista vuonna 1948 1900-luvulla kaksi; viimeinen 1935 kun Lord de Clifford tuomittiin kuolemantuottamuksesta auto-onnettomuuden jälkeen.


title: Tšebotarevin tiheyslause

text: Olkoon formula_1 formula_2:n Galois'n laajennus Galois'n ryhmänään formula_3. Asetetaan kaikille formula_2:n alkuideaaleille formula_5, jotka ovat haarautumattomia formula_6:ssä, formula_7. Tämä on formula_3:n konjugaattiluokka.


title: Tšebotarevin tiheyslause

text: Tšebotarevin tiheyslause: Olkoon formula_1 lukukuntien äärellinen laajennus Galois'n ryhmänään formula_3 ja olkoon formula_11 formula_3:n konjugaattiluokka. Tällöin niiden formula_2:n alkuideaalien joukko, jolle formula_14, on Dirichlet'n tiheys formula_15 kaikkien formula_2:n alkuideaalien joukossa. Erityisesti jos formula_3 on Abelin ryhmä, kaikilla kiinnitetyillä formula_18, joukon formula_2 niiden alkuideaalien formula_5 joukolla, jolle formula_21, on tiheys formula_22.


title: Tšebotarevin tiheyslause

text: Lause todistetaan yleensä luokkakuntateorian avulla, mutta lauseelle on esitetty myös alkeellisia todistuksia (Fried, Jarden:Field Arithmetic) samoin kuin algebralliseen lukuteoriaan perustuva todistus (Schoof: Catalan's Conjecture).


title: Michelangelo (sarjakuvahahmo)

text: Michelangelo on alun perin Mirage Studiosin ja nykyisin IDW:n sarjakuvissa esiintyvä hahmo. Kevin Eastmanin ja Peter Lairdin luoma hahmo esiintyi ensimmäisen kerran vuonna 1984 "Teenage Mutant Ninja Turtles" -sarjakuvalehden ensimmäisessä numerossa.


title: Michelangelo (sarjakuvahahmo)

text: Michelangelon tunnistaa oranssista naamiosta. Miragen sarjakuvissa Michelangelon ja kolmen muun turtlesin naamionväri oli punainen. Hän käyttää aseenaan kahta nunchakua.


title: Michelangelo (sarjakuvahahmo)

text: Michelangelo on kilpikonnanelikon hyväsydämisin ja leppoisin. Hän pitää enemmän hauskanpidosta kuin veljensä. Myös 1980-luvun animaatiossa Michelangelo esiintyi iloisena hauskanpitäjänä, jonka myötä hahmosta tuli suositumpi kuin sarjakuvaversionsa. Michelangelo muistetaan erityisesti tämän lausahduksista, jotka osittain johtivat hahmon suosioon. Hän on myös Turtlesien nuorin kilpikonna, vaikka kaikki ovatkin syntyneet samana vuonna. Hän usein ärsyttää hänen vanhempia veljiään, erityisesti Raphaelia. Hän voi myös olla hieman arka. Michelangelon tunnistaa oranssista naamiosta.


title: Michelangelo (sarjakuvahahmo)

text: Michelangelo on nimetty italialaisen renessanssin aikaisen maalarin ja kuvanveistäjän Michelangelon mukaan. Hahmon uskotaan myös olevan ensimmäinen Turtles, jonka sarjakuvan luojat tekivät, sillä Eastmanin ensimmäinen suunnittelema Turtles oli tuolloin vielä nimetön kilpikonna, jolla oli aseinaan nunchakut.


title: Michelangelo (sarjakuvahahmo)

text: Alkuperäisessä sarjakuvassa Michelangelo kuvataan hauskaapitävänä ja huolettomana ninjana, joka ei välttämättä ole yhtä aggressiivinen kuin Raphael, mutta on aina valmiina taistelemaan. Siitä huolimatta hän on vakava hahmo läpi sarjakuvan. Myös Raphael pitää Michelangeloa hänen veljistään parhaana kaverina, joka on lisäksi erittäin empaattinen.


title: Michelangelo (sarjakuvahahmo)

text: Michelangelo kuten muutkin Turtlesit oli opetettu Mestari Tikun toimesta yhtä tehtävää varten, kostaa Tikun isännän Hamato Yoshin kuoleman. Usean vuoden harjoittelun päätteeksi Tikku lähettää Turtlesit tappamaan New Yorkissa asuneen Silppurin. He onnistuivat myös tehtävässään, kun Donatello tappoi Silppurin granaatilla. Sittemmin Tikku antoi heille vapaat kädet, sillä asetettu tehtävä oli suoritettu. Tikku kuitenkin katosi ja Raphael yhdessä muiden Turtlesien kanssa löysivät johtolankoja seuraamalla tiensä erääseen rakennukseen, jossa he puolestaan joutuivat vahingossa teleportaamisen myötä D'Hoonib planeetalle, jossa Turtlesit tapasivat Fugitoidin. He päättivät auttaa robottia, jota jahtasivat Liittovaltio ja Triceratonit. Turtlesit yrittivät paeta molempien joukkoja karkuun samalla tuskaillen huomaten joutuneensa vieraalle planeetalle, eivätkä he tietäisi miten pääsisivät takaisin kotiplanetalleen Maahan. Triceratonit onnistuivat lopulta ampumaan heidän pakoaluksensa alas ja saivat siepattua Fugitoidin. Turtlesit seurasivat sieppaajia heidän bunkkeriin, joka osoittautuikin olevan avaruusalus, joka vei heidät erääseen asteroidiin, jonne oli rakennettu Triceratonien yhteiskunta. Alus laskeutui Rebublic Centraliin, jossa sotilaat veivät Fugitoidin heidän johtajalleen Zanramonille ja pian ilmoittivat löytäneensä neljä tunkeilijaa, jotka olivat kuolla happikatoon. Zanramon käski viedä heidät vankilaan, kun Fugitoidi tunnisti ne ystävikseen. Seuraavana päivänä Turtlesit joutuvat osallistumaan gladiaattoriturnaukseen, jossa he joutuivat taistelemaan neljää Triceratonia Mixx Troloa, Xoite Damazia, Daz Ublemia ja Monza Ramia vastaan. Leonardon painottaessa yhteistyötä he loikkasivat tasaisen kamppailun päätteeksi Michelangelon avustuksella areenan yllä lentävään alukseen, jonka avulla he syöksyivät kohti Zanramonin katsomoaitiota ja ottivat hänet panttivangiksi. Turtlesit pakottivat Zanramonia kertomaan nopeimman reitin ulos. Zanramon johdattaa Turtlesit ansaan, mutta joutuu ammutuksi. Samassa Tricetonien sotilaat piirittävät Turtlesit ja Fugitoidin, mutta samassa he teleportautuvat takaisin maaplaneetalle ja Utromien rakennukseen josta he alun perin joutuivat siirretyksi toiselle planeetalle.


title: Michelangelo (sarjakuvahahmo)

text: Pian kaikki heräävät ja Triceratonit huomaavat olevansa tunetmattomassa paikassa ja ryhtyvät vastarintaan nähdessään Utromit metallisten ihmiskehojen sisällä. Utromit kuitenkin onnistuvat kukistamaan taistelun päätteeksi paikalle teleportauksen myötä saapuneet Triceratonien sotilaat. Samassa Tikku ilmaantuu Turtlesien iloksi paikkalle ja kertoi tarinansa kuinka hän päätyi rakennukseen. Pian sen jälkeen Yhdysvaltain armeija tunkeutui Utromien rakennuksen sisälle, sen noustessa uutisiin suuren valosäteen vuoksi. Utromit halusivat pelastaa Turtlesit korjaamalla rikki menneen siirtymälaitteen ohjauspaneelin. Valmiiksi saatuaan kaikki utromit ja turtlesit siirtyivät siirtymälaitteeseen, joka vei heidät takaisin turvaan Aprilin luokse. Armeijan joukot pääsivät muutaman käytävän läpi, kunnes rakennuksen itsetuhoutumisen varoituksen myötä he perääntyivät.


title: Michelangelo (sarjakuvahahmo)

text: Michelangelo kiinnostui myöhemmin sarjakuvista erityisesti "The Justice Force" sarjakuvasta, sekä kirjoittamisesta vietettyään aikaa Caseyn isoäidin maatilalla muiden Turtlesien kanssa. Ryhmä pakeni suojaan tilalle Silppurin palattua takaisin New Yorkiin ja päihitettyä Turtlesit jalkaklaaninsa avulla. Alun turhautuneisuuden jälkeen Michelangelo rauhoittui ja ryhtyi kuluttamaan aikaansa tarinoiden parissa, joko lukien tai kirjoittaen niitä.


title: Michelangelo (sarjakuvahahmo)

text: Miragen Turtles-sarjakuvan neljännessä osassa Michelangelo teki työtä turistioppaana, esitellen muun muassa maaplaneetalle vierailulle saapuneille muukalaisolennoille heidän planeettaansa. Hänen työnsä meni kuitenkin heikosti, kun yksi turisteista oli Styracodon rodun prinsessa Seri. Michelangelo suostutteli Seriä livahtamaan hetkeksi pois henkivartijoiden tarkkailun alta ja viedä hänet luoteisrannikolle. Suunnitelma menee kuitenkin pieleen kun kesken matkan Serin henkivartijat hyökkäävät Michelangelon kimppuun ja siirtävät hänet heidän kotiplaneettansa vankilaan. Michelangelo onnistuu kuitenkin erään Triceraton vangin Azokkin avulla pakenemaan takaisin maaplaneetalle.